text
stringlengths 1
436k
⌀ |
|---|
لإسپرانطو، هي واحد لوغة صطيناعية ختارعها واحد سًيد سميتو لودڤيک لايٓتزّر تزامّنهوف ف لقرن 19 (مابين لًخر د 1870 و لًول د 1880) باش ݣاع ناس ف لعالم يبداو يهضرو نفس لوغة ويتفاهمو بيناتهم.
تزامّنهوف كان دكتور وطبيب د لعينين پولوني من عائلة يهودية أصلهم من مدينة بياليَسطوك (بياوٓوْسطوك), لي كانت شحال هادي د لإمبراطورية روسية و دابا تابعا لپولونيا. هاديك لمدينة كانو ساكنين فيها ناس من بزاف د القوميات بحال ليهود، لپًولونيبن، لالمان و لبيلاروس, وكانوا تيوقعو بيناتهم لمشاكيل بزاف حيث ماتيتفاهموش وماتيهضروش نفس لوغة. تزامّنهوف لاحظ هاد لمشاكيل, وعليها فكًر باش يختارع شي لوغة لي تقدر توحًدهم كاملين.
فيوليوز 1887, نشر تزامّنهوف لمشروع ديالو لي سمًاه "لينݣڤو ينطيْرناتسيا" (لغة عالمية) فواحد لكتاب بالرًوسية لي كانت سميتو "ونوا ليبرو" (لكتاب لًول). ملًي كتب لكتاب كان مسمًي راسو "دوكتورو يْسپيْرانطو", وهاديك هي سًمية لي تشهرات بيها تا لوغة ديالو مبعد.
لإسپرانطو مديورة باش تكون ساهلة, عليها فيها غير 16 د لقواعد لوغوية, ومافيهاش ݣاع الاستثناءات. لكلمات ديالها مصنوعين, و لأصل د لأغلبية ديالهم ماجي من الكلمات د لوغات لأوروپية (الأكثرية منهم لوغات هيندو-ٔوروپييَا).
ماكاينش احصائيات رسمية ديال شحال د ناس ف لعالم تيهضرو لإسپرانطو, ولكن كاين شي تقديرات لي تاتقول مابين 60.000 تال 2 د لمليون د ناس تيهضروها. لأكثرية د هاد ناس ماشي لإسپرانطو هي لوغة لأم ديالهم, غي تعلموها.
|
افريقيا كاتعتابر ثاني أكبر قارة من ناحيت الكثافة ديال السكان. لمساحة ديالها تقريبا شي 30.3 مليون كلم2 (11.7 مليون ميل مربع) بما فيها الجزر للي تابعين ليها, كاتغطي شي 6% من المساحة ديال لارض و 20% من المساحة القارية ديالها. فيها شي 1.2 مليار ديال الناس عام 2016, كايمتلو 16% من الساكنة ديال العالم. القارة داير بيها لبحر لبيض لمتوسط من جيهة الشمال, وقناة السويس والبحر الأحمر من الشمال, المحيط الهندي من الجنوب الشرقي ولمحيط لأطلسي من الغرب. القارة فيها ماداݣاسكار وشحال من أرخبيلات اخرين. كاتضم 54 دولة معترف بها (دول)، وتسعود ديال الأقاليم وجوج دول مستقلين "بحكم الأمر الواقع" عندها اعتراف محدود ولا معندهاش اعتراف. أغلبية القارة والدول ديالها كاينين الجزء الشمالي.
أغلبية السكان ديال أفريقيا صغار فالعمر; متوسط العمر ف 2012 هو 19.7, ملي متوسط العمر فالعالم كان هو 30.4. الجزائر هي أكبر دولة فافريقيا من ناحيت المساحة, ونيجيريا هي الكبيرة من ناحيت عدد السكان. كاتعتابر أفريقيا وخصوصا أفريقيا الشرقية, الأصل ديال الإنسان و(القردة العليا), وللي كايدل عليه الإكتشاف ديال الهومينيد والأسلاف ديالهم وحتى هادوك للي تايرجع التاريخ ديالهم لشي 7 د لمليون عام, بما فيهم "إنسان الساحل التشادي"، و"أوسترالوبيتيكوس الافريقي"، و"أوستراليبيتيكوس أفرنسيس"، و"هومو إريكتوس"، و"هومو هابيليس" و"هومو إركاستر" وال"هومو سابيينس" الأولين (الإنسان ديال دابا)، للي تلقا فإتيوبيا, تايرجع تقريبا ل 200,000 عام. جات أفريقيا فوق خط الإستواء وكاتضم بزاف ديال المناطق المناخية; وهي القارة الوحيدة للي كاتمتد من المناطق المعتدلة الشمالية حتى للمناطق المعتدلة الجنوبية.
إفريقيا فيها مجموعة كبيرة ومتنوعة من الأعراق والثقافات واللغات. ف الأواخر ديال القرن التاسع عشر، استعمرت الدول الأوروبية إفريقيا كلها تقريبًا؛ أغلبية الدول للي كاينين دبا فأفريقيا جاو من بعد ما سالا الاستعمار في القرن العشرين. تتعاون الدول الإفريقية بيناتها بليتيحاد ليفريقي، اللي كاين المقر الرئيسي ديالو فأديس أبابا.
لكتوبا ديال التاريخ.
كاين واحد لكتاب سميتو وصف أفريقيا ديال لحسن الوزاني المعروف ب ليون الإفريقي. هاد لكتاب تكتا ف 1550 و فيه بزاف ديال المعلومات و الوصف ديال بزاف د لبلايص ف إفريقيا.
|
لإلحاد ؤلا تاملاحديت هوّا، ف لمعنى لعام، غياب الإعتقاد بوجود الآلهة.--> ؤ ف تعريف منتاشر قل، كنلقاو بلي لإلحاد هوّا رفض لعتيقاد ب لوجود د لآلهة.--> ؤ ب معنى قريب نقدرو نݣولو؛ لإلحاد هو لّي كيݣول بلي لآلهة ما كاينينش.--> لإلحاد هوّا ضّد ديال لألوهية،--> لّي، ف لمعنى لعام، كتعني لإعتقاد بوجود إلاه واحد عل لأقل.
ف لعربية ؤ حسب لسان العرب، لإلحاد هوّا «المَيْلُ عن القصْد، ولحَدَ إِليه بلسانه: مال. […] وأَصل الإِلحادِ: المَيْلُ والعُدول عن الشيء» يعني ب دّاريجة أن لواحد يزيغ ؤلا يبعد علا شي حاجة، أما ف أغلب لغات لعالم ؤ علا حساب صيونص د لإيتيمولوجيا، فا لكلمة جاية من لجدر ليوناني "ἄθεος" (أتِيُوس) لي كيرجع تاريخ ديالو ل لقرن لخامس قبل لميلاد ؤ كيعني "بلا إله" أولا "بلا آلهة". ف لقديم، لكلمة كان عندها بزاف د لاستيعمالات بحال عبارة تنقيصية كتݣال علا هادوك لي كانو ما كيآمنوش ب لآلهة لي لأغلب ديال لمجتمع كان كيعبدهم،--> هادوك لي تخلاو عليهم لآلهة، ؤلا هادوك لي ما عندهومش حتى لتيزام باش يآمنو ب لآلهة. لكلمة لصقات واحد لفيئة ديال لمجتمع داروها دينيين لأرطودوكس فيها كامل هادوك لي ما كانوش كيشاركو لمعتقدات دينية ديالهم. فلونݣلي لكلمة "atheism" ما ضهراتش حتال لقرن سطاعش. مع نتيشار لفكر لحر، لحركة لشكوكية، ؤكترو لّي تبعوهم ف نقد دين ولات لكلمة ضاهرة على سطح. أول وحدين غادي يعرّفو على نفوسهم بكلمة ""atheist"" (ملحد) عاشو ف لقرن تمنطاعش خلال عصر تنوير.
لحجج على لإلحاد كتراوح من بين لمقاربة لفلسفية حتال لمقاربات تاريخية ؤ لاجتماعية. لحجج لعقلانية على عدم لإيمان ب لآلهة كتضمّن حجج بوجود نقص ف دليل تجريبي،--> لمشكلة د شّر، لحجة د لوحي لماشي متناسق، رفض لمبادئ لي ما يمكنش تكون غالطة، ؤ حجة د عدم لإيمان.--> ناس لي ما كيآمنوش كيدافعو على كون لإلحاد موقف أكثر اقتيصادية من لألوهية ؤ بأن لإلحاد هو لأصل يعني أن أي واحد تزاد بلا إيمان ب لآلهة؛--> داكشي علاش كيݣولو بأن لإلزام ب لإتبات ما كاينش على لملحدين باش يبينو بأن لآلهة ما كينينش، وإنما كاين علا لألوهيين باش يوفرو شي دليل عقلاني علا لألوهية. وخا بعض لملحدين تبناو فلسفات علمانية (بحال لإنسانية لعلمانية)،--> فما كاينش إيديولوجية وحدة ؤلا قانون واحد كيخضعو ليه لملحدين كاملين.
بسباب تعدد د مفاهيم لإلحاد، صعيب باش نحصلو علا تقديرات دقيقة ديال عدد لملحدين لحاليين. حسب دراسات لي شملات لعالم كاملو ديال وين-ݣالوپ الدولية؛ %13 ديال المستجوَبين ݣالو بأنهم "ملحدين مقتانعين" ف2012، %11 كانو "ملحدين مقتانعين" ف2015، ؤف2017 كانو %9 "ملحدين مقتانعين".--> واخا هاكا، باحثين خرين وصاو بتوخي الحذر مع معطيات وين/ݣالوپ حيت الاستقصاءات لوخرا اللي استخدمات نفس الطريقة لعقود مع عينة أكبر ديال الناس بقاو كيتوصلو بأرقام أصغر كل مرة. استقصاء قديم ديال لإداعة لبريطانية (بي بي سي) ف 2004 جا فيه بأن لملحدين كيشكلو %8 ديال سّكان د لعالم.--> تقديرات خرا قدم ݣالت بأن لملحدين كيشكلو %2 من سّكان د لعالم، بينما لادينيين مشاو بعيد عليهم بشي %12.--> حسب هاد لستيطلاعات كانت ؤروپا ؤ شرق آسيا هوما لمناطق لي فيهم أكبر لمعدلات ديال لملحدين. ف 2015، %61 ديال ناس ف شينوا ݣالو بأنهم ملحدين. لمعطيات ديال واحد ليوروباروميتر ديال ليتيحاد لؤروپي ف 2010 جا فيها بأن %20 ديال سّكان د لتيحاد لؤروپي ݣالو بأنهم ما كيآمنوش ب "أي شكل ديال لأرواح، الله، ولا قوى فوق طبيعة".
|
إمارة نّكور ولا إمارة بني صالح هي دولة أمازيغية كانت ف شّمال د لمغريب ف لمنطقة د أريف بين لقرون 8 و 11. تأسّات ف 710 م وكان أول حاكم ديالها صالح بن مصور و سالا لوجود ديالها (من بعد ما قضاو عليها لمورابيطين) ف عام 1019 م. لمؤرخين كايعتابروها أول دولة إسلامية ف لمغريب لّي ستاقلات على المشرق.
لعاصمة ديالها كانت كاتبدل بين تمسمان و نّكور (ف جوايه لموقع لحالي د لحسيمة).
لإمارة تأسّات من بعد بداو تورات ف لمغريب ضد لحكم د لأمويين لّي كانو كتيتكرفصو بزاف على لمغاربة ب ضّرائب و لولاة ديالهوم كايخطفو منهوم بزاف د لعبيد و كايصيفطوهوم ل لمشرق. ف هاد ضروف ناضت سّيبة ف لمغريب ضد لأمويين و بدات ف طنجة ب تّورة ديال مسيرة لمدغري ولّي خلات بزاف ديال لمناطق تعلن لستيقلال ديالها و تعتانق مذهب لخوارج صّفريين.
إمارة نّكور كانت ستيتناء ب حيت أنها بوحدها بقات مالكية و سنية.
|
إيمانويل كانط (ب لألمانية: "Immanuel Kant") هو فيلسوف ألماني عاش ف لقرن تمنطاش (1724 - 1804). عاش ݣاع حياتو ف مدينة كونيݣسبرݣ ف لمملكة د پروسيا. كان من لفلاسفة لّخرين لّي أترو ف ثّقافة لؤروپية جّديدة. ؤ من بين لفلاسفة لمهمين لي كتبو ف نضرية ديال لمعرفة لكلاسيكية. كان إمانويل كانط من لفلاسفة لّخرين د عصر تّنوير لي بدا ب لمفكرين نݣالزا بحال جون لوك ؤ جورج بيركلي ؤ ديڤيد هيوم.
كانط دار سانتيز ديال لفلسفات لعقلانية و لأمپيرية، و حط سّاس ديال لفلسفة د لقرن 19 و 20. كيتّعتابر فيلسوف موهيم ف لفلسفة لحديتة و لأفكار ديالو باقة عندها تأتير على لفكر لغربي تال ليوم، ف لميطافيزيك، لإپيستيمولوجيا، لفلسفة د لأخلاق، لفلسفة سّياسية، لفلسفة زّينية ، ؤ مجالات خرين.
لفيكرة لأساسية ديال لفلسفة نّقدية د كانط، هيّا سّتيقلالية د بنادم. و كيقصد بيها بلي لفهم د بنادم هوّا لمصدر ديال لقوانين د طّبيعة لي كاتحدد لقلدة ديال تّجربة د بنادم. و بلي لعقل د بنادم كيعطي ل راسو سلطة أخلاقية لي هيّا سّاس ديال لعتيقاد ب وجود الله، لحرية، و لخلود. داكشي علاش لمعرفة لعلمية، لأخلاق، و لعتيقاد دّيني متناسقين معا بعضياتهوم، حيت كاملين مبنيين على سّتيقلالية د بنادم، لي هيّا ف نفس لوقت لهاداف لّخراني ديال طّبيعة، على حساب تّصور طيليولوجي (لي متعلّق ب لهاداف د لوجود) لي جابو كانط باش يوحّد لعناصر نّضرية ؤ تّطبيقية د سّيستيم لفلسفي ديالو.
|
إمانويل ماكخون (ب لفرانسوية: Emmanuel Macron) تزاد ف أميان ف 21 دجنبر 1977، هو سياسي ؤ مصرفي ديال ستيتمار فرانساوي. هو تامن رائيس د لجمهورية لفرانسوية لخامسة. خدا لمنصب ديالو نهار 7 ماي 2017. تيتعتابر أصغر رئيس داز على التاريخ د فرانسا.
بدا ماكخون لمسيرة السياسية ديالو ف 2006 ملي دخل ل لحيزب ليشتيراكي لفرانساوي، و ف 2012 تعيًن نائب د لأمين لعام د الرئاسة د لجمهورية لفرانساوية عند فرونسوا هولاند، و من موراها وزير د ليقتيصاد والصناعة وليقتيصاد الرقمي، وبقا ف ديك لمنصب تال 2016. فديك لعام النًيت غادي يأسس لحزب ديالو "إلى لأمام" ويترشح معاه ل نتيخابات د 2017 اللي غادي يكون فيها ضد مارين لوپين وغايربحها مورا ماجاب 66% د لأصوات ويولًي الرئيس د فرانسا ف 14 ماي 2017.
ف 24 أبريل 2022، عاود تّنتاخب ماكرون رئيس د فرانسا ل مدة 5 سنين، ب نسبة ديال 58,6% موقابيل 41,4% ل مارين لوپين رّئيسة ديال حيزب تّجمع لوطني لفرانساوي.
حياتو.
ماكخون متزوج ب بريجيط طرونيو (ب لفرانسوية: Brigitte Trogneux) لي كبيرة عليه ب 24 عام تقريبا، وهاد لمرا كانت لموعلّيمة ديالو ف مدرسة "لا پروڤيدونس" ليسي ف أميان، تلاقاو بجوج بيهم فاش كان كيقرا عندها ماكخون ملي كانت عندو 15 لعام، وتصحابو فاش ولا عندو 18 لعام.
لواليدين ديالو ف لول حاولو يبعدوهوم على بعضياتهم وصيفطوه لباريز باش يكمل لعام لخر ديالو ف لقراية حيت شافو هاد لعلاقة ماشي تا لتما، ولكن ماكخون و بريجيت بقاو على علاقة حتى تخرج، وتزوجو ف 2007. ودابا كيعيشو بجوج بيهم مع ولاد من راجلها لي قبل.
|
إندپندنس داي ("Independence Day"، نهار لستيقلال)، فيلم ميريكاني لّي دار لإخراج ديالو رولاند إيميريش. لفيلم متلو فيه لأدوار رّئيسية ويل سميث و بيل پولمان و دجيف ݣولدبلوم. هاد لفيلم ديال لخيال لعلمي.
ملخص لفيلم.
واحد لحضارة فضائية هجمات على لأرض باش تستعمرها وتستغل لخيرات ديالها. هاد لحضارة فايتة لبشر بزاف من ناحية تّكنولوجيا و هادشي لّي خلاها تدمر أكبر لمدون د لعالم ف نهار واحد. ف وسط صّحرا د نيفادا غادي يحاولو واحد لݣروپ ديال نّاس لّي فلتو من ضّربة لّولا ينضمو راسهوم باش يقاومو هاد لستيعمار و يعتقو لأرض.
|
إندپندنس داي ريزورجنس (Independence Day: Resurgence نهار لستيقلال عاوتاني)، فيلم ميريكاني لّي دار لإخراج ديالو رولاند إيميريش. لفيلم متلو فيه لأدوار رّئيسية لايام هيمسوورث و دجيف ݣولدبلوم و دجيسي آشر. هاد لفيلم ديال لخيال لعلمي
ملخص لفيلم.
هاد لفيلم كايكمل لقصة ديال لفيلم د إيميريش د 1996 و فيه كاتعاود ترجع لحضارة لفضائية لّي كانت هجمات على لأرض و كانو لبشر نجحو باش يقضيو عليها. هاد لمرة كاتجي سّفينة لأم ديال ديك لحضارة لّي لقوة ديالها فايتة بزاف لهجوم لّول. لبشر غادي يعاودو يقاومو هاد لستيعمار جّديد ب لمساعدة ديال واحد لحضارة خرى لّي تا هيا سبقلها تستعمرات من عند لفضائيين
|
إيبضر جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 5091 واحد، على حسب لإحصاء لعام 2014.
|
إيجوكاك جماعة ترابية قروية كاينة ف إقليم الحوز، جهة مراكش آسفي، ساكنين فيها 6700 واحد، على حسب لإحصاء لعام 2014.
|
إيدا أوعزة جماعة ترابية قروية كاينة ف إقليم الصويرة، جهة مراكش آسفي، ساكنين فيها 7870 واحد، على حسب لإحصاء لعام 2014.
|
إيدا أوݣايلال جماعة ترابية قروية كاينة في إقليم تارودانت، جهة سوس ماسة، ساكنين فيها 6436 نسمة، على حسب الإحصاء العام 2014.
|
إيدا أوكازو جماعة ترابية قروية كاينة ف إقليم الصويرة، جهة مراكش آسفي، ساكنين فيها 5158 واحد، على حسب لإحصاء لعام 2014.
|
إيدا أومومن جماعة ترابية قروية كاينة في إقليم تارودانت، جهة سوس ماسة، ساكنين فيها 6105 نسمة، على حسب الإحصاء العام 2014.
|
إيدا أوݣلول جماعة ترابية قروية كاينة ف إقليم الصويرة، جهة مراكش آسفي، ساكنين فيها 5999 واحد، على حسب لإحصاء لعام 2014.
|
إيدا أوݣماض جماعة ترابية قروية كاينة في إقليم تارودانت، جهة سوس ماسة، ساكنين فيها 7874 نسمة، على حسب الإحصاء العام 2014.
|
إيدا أوݣنيديف جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 2121 نسمة، على حسب الإحصاء العام 2014.
|
إيدا أوݣوݣمار جماعة ترابية قروية كاينة في إقليم تيزنيت، جهة سوس ماسة، ساكنين فيها 5763 نسمة، على حسب الإحصاء العام 2014.
|
حميد شريت (ب لقبايلية: Ḥamid Ceryat) و اللي معروف بسميًت إيدير هو واحد لمغني دزايري تزاد فمنطقة بني ينًي نواحي تيزي وزًو ف 25 أكتوبر 1949 ومات ف فرانسا نهار 2 ماي 2020. إيدير كان تيغنًي بالقبايلية, اللي هيا وحدا من للوغات لأمازيغية (تامازييغت).
إيدير من أكتر لفنانا لقبايلين لمعروفين فلعالم, و تشهر بزاف ف لمزيكا لولانيا اللي غنًا, و اللي كانت سميتها أڤاڤا إنوڤا (لواليد ديالي), واللي خرجات ف 1976.
إيدير عاش ف فرانسا من 1975, وتما فين سجل ݣاع لأغاني ديالو ونظم لأغلبية د لحفلات اللي غنا فيهم.
لأغاني ديالو.
إيدير عندو بزاف د لأغاني و لألبومات لي مشهورين بزاف منهم:
|
الدير جماعة ترابية قروية كاينة في إقليم تارودانت، جهة سوس ماسة، ساكنين فيها 7544 نسمة، على حسب الإحصاء العام 2014.
|
إضمين جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 3139 نسمة، على حسب الإحصاء العام 2014.
|
لجمهورية لإسلامية د إيران ولاً إيران (بلفارسية: جمهورى اسلامى ايران) هي دولة فلجنوب لغربي ديال آسيا. هي تاني أكبر بلاد من ناحية السكان فالشرق لأوسط من مورا مصر، وتيسكنو فيها 83 مليون واحد. إيران تاني أكبر بلاد تا من ناحية لمساحة فالشرق لأوسط، من مورا السعودية. لمساحة ديالها هي 1.648.195 كم². تيحدوها من الشمال أرمينيا و أزيربيدجيان و توركمانيستان و بحر قزوين، من الشرق أفغانستان و پاكيستان، من لغرب لعراق و تركيا، ومن لجنوب لبحر د لخليج.
العاصمة ديال إيران هي طهران. اللغة الرسمية فيها هي لفارسية و الدين الرسمي هو لإسلام. لفلوس اللي تاتخدًم ف إيران هي الريال لإيراني.
إيران عندها تاريخ قديم ودازو منها بزاف د لحضارات اللي أتروا عليها. بزاف ديال لعلماء ولفلاسفة والشعراء اللي أتروا فالتقافة ولحضارة لإسلامية كانو من إيران. ف 1501، الدولة الصفوية غادي تحكم إيران وتفرض فيها لمدهب الشيعي، اللي غادي يولي هو أهم مذهب فلبلاد. ف 1979، غادي تنوض فلبلاد ثورة ضد الشاه ديالها اللي غادي يهرب، ويخلي لحكم لواحد السيد سميتو لخميني. هاد الثورة تسمات التورة لإسلامية. وهي اللي حدًدات النظام اللي باقي تيحكم إيران تال دابا.
|
إيرلاندا الشمالية (بلينݣليزية: Northern Ireland) هي طرف من لمملكة لمتحدة، و تقدر اتّعتابر بلاد و لا منطقة، على حساب شكون تيعطي الرأي ديالو عليها. تاتحدّها من لجنوب و من لغرب لجمهورية د إيرلاندا، من لغرب لبحر د إيرلاندا، و من الشمال لمحيط لأطلسي.
ملّي خرجات إيرلاندا من لمملكة لمتحدة، كانوا الناس د الشمال باغين يبقاو. ف 1921، تقسمات إيرلاندا رسميا ما بين الشمال (اللي لأغلبية د السكان ديالو من لپروطيسطانط - و بقا مع لمملكة لمتحدة)، و لجمهورية د إيرلاندا (اللي لأغلبية د السكان ديالها كاطوليك)، و اللي ولاّت بلاد مستقلة. من مورا هاد التقسيم، وقعو مشاكل بزاف ف إيرلاندا الشمالية ما بين الناس اللي بغاو يبقاو مفارقين، و مع اللي بغاو يولّيو بلاد وحدا مع إيرلاندا. ف 1998، تسينات معاهدة ديال السلام و حطّو لأغلبية د الجماعات لعسكرية اللي كانو مدابزين السلاح ديالهم.
تيسكنو ف إيرلاندا الشمالية تقريبا 1.8 مليون د الناس، و لعاصمة ديالها هي بيلڤاست. اللغة الرسمية ديال تمّا هي لينݣليزية، ولكن تيتهضرو جوج لغات آخرين هوما لإرلاندية، و الصكوطلاندية. ف لأغلبية د الرياضات، تاتشارك شمال إيرلاندا مع إيرلاندا ف فرقة وحدا، من غير لكورة، اللي كل وحدا فيهم عندها منتخب ديالها بوحدها.
|
إيروحالن جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5854 واحد، على حسب لإحصاء لعام 2014.
|
إيريطيريا (ب التيݣرينية: ሃገረ ኤርትራ) هي بلاد ف شرق إفريقيا، و بالضبط ف لقرن لإفريقي. تاتحدّها السودان من لغرب، إتيوپيا و دجيبوتي من لجنوب، و لبحر لحمر من الشمال والشرق.
لأرض اللي فيها إيريطيريا عندها تاريخ سياسي قديم. مابين لقرن اللول و التاني د لميلاد كانت تابعة للمملكة د أكسوم، اللي دخّلات لمسيحية ف لقرن الرابع. ف لعصور لوسطانية، كانت لمملكة اللي حكمات تما هي مدري بحري (لبلاد د لبحر). ف 1890 ستعمرات الطاليان إيريطيريا و بقات تابعا ليها تال 1941، اللي هو لعام اللي خداو لبريطانيين لأرض من الطاليانيين و ستعمروها. ف 1950 دخّلات إتيوپيا لأرض د إيريطيريا معاها. هاد التدخيلة جابت حرب بقات 40 عام حتا دارت لأمم لمتحدة ستيفتاء صوتو فيه لأغلبية على لإستقلال، و ولاّت إيريطيريا بلاد مستاقلة ف 1993.
تيسكنو ف إيريطيريا تقريبا 6 د لمليون د الناس و لعاصمة ديالها هي أسمارا. الدستور د لبلاد ما فيه تا لغة رسمية، و لكن اللغات اللي كاتخدّم ف لإدارة هي التيݣرينية و لعربية و لينݣليزية، و عاد كاين 9 د اللغات اللي كلّها لغات وطنية. لفلوس اللي كاتخدّم هي النقفة. إيريطيريا داخلة مع لأمم لمتحدة و ليتيحاد ليفريقي، و هي عضو مراقب ديال الجامعة د الدول لعربية.
|
إيريغ نتاهلة جماعة ترابية قروية كاينة في إقليم تيزنيت، جهة سوس ماسة، ساكنين فيها 1542 نسمة، على حسب الإحصاء العام 2014.
|
إيسافن جماعة ترابية قروية كاينة في إقليم طاطا، جهة سوس ماسة، ساكنين فيها 3391 نسمة، على حسب الإحصاء العام 2014.
|
إيسن جماعة ترابية قروية كاينة في إقليم تارودانت، جهة سوس ماسة، ساكنين فيها 12082 نسمة، على حسب الإحصاء العام 2014.
|
إيشمرارن جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7023 واحد، على حسب لإحصاء لعام 2014.
|
إيغرم (بالشلحة: ⵉⵖⵔⵎ) جماعة ترابية حضرية كاينة في إقليم تارودانت، جهة سوس ماسة، ساكنين فيها 4092 نسمة، على حسب الإحصاء العام 2014. كلمة إغرم ب لأمازيغية كاتعني لقصبة ؤلا لحصن.
|
إيغود جماعة ترابية قروية كاينة ف إقليم اليوسفية، جهة مراكش آسفي، ساكنين فيها 22870 واحد، على حسب لإحصاء لعام 2014.
|
إيغيل جماعة ترابية قروية كاينة ف إقليم الحوز، جهة مراكش آسفي، ساكنين فيها 5695 واحد، على حسب لإحصاء لعام 2014.
|
إيفران الأطلس الصغير جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 11176 واحد، على حسب لإحصاء لعام 2014.
لمرويات كاتݣول بلي إيفران لأطلس صغير هيّا من بين أول لبلايص فين ليهود ستاقرو ف لمغريب ف لألفية لّولة قبل لميلاد، ؤ ب تّحديد مورما تدمر لهيكل ف لقدس ف لقرن سّات قبل لميلاد.
|
إيلبا (بالطاليانية: إيسولا د يلبا - isola d'Elba ) هي واحد الجزيرة تابعة للطاليان وتيسكن فيها تقريبا 30.000 واحد. جات فالبحر الأبيض المتوسط مابين طوسكانيا وكورسيكا.
|
إيلون ماسك (تزاد ف 28 يونيو 1971) هو بيزنيسمان و مستتمر ف تكنولوجيا، و مهندس. عندو لجنسية ديال جنوب إفريقيا و كانادا و لميريكان، وهو لمؤسس و رئيس تنفيدي و شاف ديال لمهندسين و لمصميين ديال شركة سپيس إيكس؛ مشارك ف تأسيس شركة طيسلا و مدير تنفيدي و مهندس منتج ديالها؛ شارك ف تأسيس شركة نيورالينك؛ المؤسس ديال شركة ذا بورينݣ كامپاني؛ مشارك ف تأسيس ؤپن إيي آي وواحد من روآسا د مجلس لإدارة ديالها؛ مشارك فتأسيس شركة پايپال. ف 2022، شرا شركة تويتر ب 44 مليار دولار.
ف دجنبر 2016 كان تكلاصا هو 21 فا لّيستة د فوربس ديال أقوى الناس ف لعالم. إيلون ماسك، ب تروة لي كانت كاتقدّر ف 2020 ب 336 مليار دولار، ماكانش غير أكتر شخص مرفّح ف لعالام، مي ف لغالب أغنى شخص ف تّاريخ د بنادم. مجموعة د لحرايفيا ديال تّبزنيس كيعتاقدو بلي ماسك غادي يولي ف سّنوات جّاية أول تريلياري ف تّاريخ. ف 2022، إيلون سجل أكبر خسارة د لفلوس ف التاريخ ملي طاحت لقيمة د التروة ديالو ب 200 مليار دولار. دابا كاتقّدر التروة ديالو ب 194 مليار دولار و هوّا تاني أكتر شخص مرفح ف لعالم مورا لفرانساوي بيرنار أرنو، مول شركة "لوي ڤيطون" ديال لمنتوجات د الرفاهية.
إيلون كيتّعتابر شخصية متيرة ل الجدل، حيت دار بزاف د التصريحات متعلقة ب السياسة و الطيكنولوجيا ف السنوات اللخرة، سيرتو ف تويتر، لي تارت خلافات كبيرة بين لمساندين و لمعارضين ليه. و تّنتاقد بزاف حيت كتب شي حوايج ماعندهاش ساس علمي، بحال التصريحات ديالو على الجايحة د كوڤيد 19. ف 2018، هيئة د لأوراق لمالية و لبورصات لميريكانية دعات إيلون ف لمحكامة حيت دار تعليق غالط ف تويتر بلي ضمن الراسمال لكافي باش يتدار ستحواد پريڤي ل شركة طيسلا. لمحكامة فرضات على إيلون باش يحيد راسو من رياسة لمجلس لإداري د تيسلا ل مدة د 3 سنين (وخا باقي مدير عام ديالها)، و باش يخلص أمونض ديال 20 مليون دولار.
حياتو.
إيلون ماسك تزاد و تربا ف پريطوريا ف جنوب أفريقيا، ومشا ل كانادا ملي كانت عندو 17 عام باش يقرا ف جامعة كوينز، و من بعد عامين تحول لجامعة پينسلفينيا، و تما خدا لإجازة ديالو ف لاقتصاد من مدرسة وارتون و إجازة خرة ف لفيزيك من مدرسة لفنون و لعلوم، و بدا كيوجد دوكتورا ديالو ف لفيزيك تطبيقية و علم لمواد ف لجامعة د ستانفورد ف 1995 ولكن خرج من لقراية من بعد يومين باش يلتاحق ب لمسار ديالو ف لأعمال لحرة. من بعد غايشارك فتأسيس زيپ-2، واحد شركة متخصصة ف سوفتوير ديال ݣيد د لمدينة ل جورنالات، لي من بعد غاتشريها شركة كومپاك ب 340 مليون دولار ف 1999. ماسك من بعد غايأسس شركة إيكس.كوم، واحد لبانكة ؤنلاين، لي تشركات معا شركة كونفينيتي ف 2000 و من بعد ف نفس لعام ولات پايپال، لي غاتشريها إي باي ب 1.5 مليار دولار ف 2002.
ف ماي 2002، ماسك أسس شركة سپيس إيكس، لي كتهتم ب تصنيع صوارخ و رحلات ف لفضاء، لي هو لمدير تنفيدي و لمصمم رئيسي ديالها. نضم ل شركة طيسلا، لي كتصايب طونوبيلات كيخدمو ب تريسينتي، ف 2004، عام من مورا ما تأسسات، و ولا هو لمدير تنفيدي و لمهندس لمنتج ديالها. ف 2006 لهم إنشاء شركة سولار سيتي، ديال طّاقة شّمسية (لي ولات دابا تابعة ل طيسلا)، و خدم رئيس مجلس لإدارة فيها. ف 2015، ماسك شارك ف تأسيس أوپن إي آي د لبحت لاربحية لي كتهدف ل ترويج دكاء صطيناعي ضريف، يعني ماكيشكلش خطر علا لحضارة ؤ لحياة د بنادم. ف يونيو 2016، شارك ماسك ف تأسيس نيورالينكديال تّقنية لعصبية مركزة علا تطوير أنطيرفاص مخ-أورديناتور (تقنية كتهدف ل تّيصال مباشر بين مخ بنادم و لأورديناتور). ف دجنبر 2016 ماسك أسس ذا بورينݣ كامپاني، لي هي شركة ديال لبنية تحتية و كتهتهم ب حفير لأنفاق.
فوق من لمساعي تجارية ديالو، ماسك تصور نظام ديال طّرونسپور عندو سرعة كبيرة سماه هايپرلوپ، و قتارح لفيكرة ديال طيارات نفاتة سرع من صوت كتطلع و تهبط عموديا ب دفع ديال فرفارات كتخدم ب تريسينتي. ماسك ݣال بلي لهدف ديال سپيس إيكس، طيسلا و سولار سيتي كتدور علا رؤية ديالو ل تغيير لمستقبل ديال بنادم. لأهداف ديالو هيّا نّقيص من لحتيباس لحراري ب لانتاج و سّتيهلاك ديال طاقة لمتجددة و نّقيص من لخطر ديال نّقيراض ديال بنادم ب لبني ديال مستوطنات ف لمريخ.
لكاريير د تّبزنيس.
زيپ 2.
ف 1995، إيلون معا خوه كيمبال ماسك و ڭريڭ كوري أسسو شركة زيپ 2 (كاتّقرا زيپ تو). بّاه إيرول ماسك عطاه 28.000 دولار باش يبدا الشركة ديالو، لي طوّرات ڭيد د لمدينة ب خرائط ف أنتيرنيت، لي كان باقي جديد ديك الساع، و كانت كاتدير لماركيتينڭ ف الجورنالات. ف فبراير 1999، شركة كومپاك شرات زيپ 2 ب 307 مليون دولار، لي خدا منها إيلون 22 مليون.
إكس ضوت كوم و پايپال.
ف 1999، إيلون ماسك كان من بين مؤسسين ديال شركة إكس ضوت كوم ، شركة ديال السرابس د لفلوس و لخلاص ب لإيميل. و كانت من أول لبانكات ف أنتيرنيت لي عندها لاصورانص من مركز فيديرالي ميريكاني. ف الشهر اللول ديالها وصلات ديجا ل 200.000 كليان. وخا إيلون كان عضو مؤسس، لمستتمرين ف الشركة عتابرو بلي ماعندوش خبرة كافية، و قبل مايسالا لعام حيّدوه من لمنصب د لإدارة د الشركة، و حطو بيل هاريس بلاصتو.
ف عام 2000، إكس ضوت كوم ندامجات معا شركة خرة كاتدير نفس السربيس لي هيّا كونفينيتي . إيلون رجع مدير د الشركة الجديدة، ولاكين التفضيل ديالو ل السيستيم د مايكروصوفت على ؤنيكس خلق نقيسام مابين لموضافين د الشركة، و خلا پيتر ثيل لي كان مؤسس د كونفينيتي، باش يستاقل من لمنصب ديالو ف لمجلس د الشركة. بسباب التراكم ديال لمشاكيل، ف شتنبر 2000، لمجلس لإداري ستاغل لفرصة فاش إيلون ماسك مشا ل شهر لعسل معا مراتو اللولة، باش يحيّدو من لمنصب ديال لمدير، و رجّعو پيتر ثيل بلاصتو. و ف 2001 بدّلو السمية ل پايپال (لي كانت السمية ديال السربيس د لخلاص ديال كونفينيتي).
ف 2002، شركة إيباي شرات پايپال ب 1,5 مليار دولار، و إيلون لي كانت عندو أكبر نسبة د لأسهم فيها ب 11,72%، دّا 175 مليون دولار ف نصيبو. ف 2017، شرا السمية د الضومين من عند پايپال "ل أسباب عاطفية"، و ف 2022 ڭال بلي بغا يقاد "إكس، لأپليكاصيون ديال كولشي" .
سپيس إكس.
ف لبدية د 2001، إيلون ولّا مشارك معا مارس صوصاييتي (لمجتمع د لمريخ)، لي هيّا مونضامة لاربحية كاتهدف ل الستيكشاف د لمريخ و الستيطان ديالو من طاراف بنادم. إيلون و لأعضاء د لمونضامة ناقشو لفكرة و التمويل ديال لمصيفطة د نبتة ل لمريخ. ف أكتوبر من نفس لعام، مشا ل موسكو باش يشري صاروخ عابر ل لقارات لي يقدر يتخدّم ف ديك لمهمة. الرواسا ماخداوش لقضية ب جدية كبيرة حيت عتابرو ماسك مبتدئ ف هادشي د لفضاء، و لمفاوضات فشلو.
لمحاولة التانية د شّرا د صّوارخ من عند روسيا ف فبراير 2002 تا هيّا فشلات، و إيلون قرر باش يبدا يصاوب صوارخو رّاسو، و ب أتمنة طايحة. ف ماي 2002، أسس شركة سپيس إكس ب راسمال د 100 مليون دولار من فلوسو و كان لمدير التنفيدي و رئيس لمهندسين ديالها.
لمحاولة اللولة ديال لإطلاق د سپيس إكس تدارت ف 2006، ب صاروخ فالكون 1. وخا لإطلاق فشل، وكالة لفضاء لميريكانية نازا دارت كونطرا ديال لمصيفطة ل لفضاء معا الشركة. بعد جوج محاولات خرين فاشلين لي قرّبو سپيس إكس من لإفلاس، لمحاولة الرابعة ف 2008 نجحات ب وصول الصاروخ فالكون 1 ل لمدار د لأرض. ف نفس لعام، الشركة خدات كونطرا د 1,6 مليار دولار من عند نازا باش تستعمل الصاروخ فالكون 9 و لمركبة دراڭون د سپيس إكس، باش يديرو 12 رحلة ل لمحطة لفضائية الدولية، حيت برنامج مكوك لفضاء ديال نازا كان معول باش يحبس ف 2011. ف 2012، لمركبة دراڭون دارت لتيحام معا لمحطة لفضائية، باش تكون أول مركبة تجارية كاتدير هاد لعملية.
ف إطار تقليص لكلفة ديال الصوارخ، سپيس إكس سعات ل تطوير صوارخ ب معاودة د التخدام (يعني كايطلعو ؤ كيعاودو ينزلو باش يتصيفطو مرة خرة ل لفضاء)، حيت قبل كانو الصوارخ كيتصاوبو باش يتخدّمو مرة وحدة. ف بزاف د لحوارات إيلون كان كيشبّه هادشي ب طيارة كاتصاوب و كاتّستعمل مرة وحدة، شّي لي غادي يخلي التمن د التيكي ديالها غالي بزاف مايقدّو عليه غي لملايريا. ف 2015، سپيس إكس قدرات ل أول مرة ف التاريخ باش تنزّل ليطاج اللول ديال صاروخ (فالكون 9) على رجليه.
ف 2018، الشركة دارت أول إطلاق ديال صاروخ فالكون هاڤي ، لي كانت فيه طونوبيلة طيسلا روودستر خاصة ديال إيلون ماسك باش تمتّل حمولة وهمية د الصاروخ. من 2019، سپيس إكس خدّامة على تطوير سطارشيپ، لي هوّا صاروخ ب معاودة د التخدام بشكل كامل، قادر يهز تقل كبير بزاف، و مديور باش ياخد لبلاصة ديال صوارخ لفالكون و لفالكون هاڤي.
ف 2020، سپيس إكس دارت أول عملية مصيفطة ديال رواد د لفضاء ل لمحطة لفضائية الدولية، باش تولي أول شركة تجارية ف التاريخ كاتحقق هاد لإنجاز.
سطارلينك.
من 2015، بدات شركة سپيس إكس ف تطوير السيستيم ديال سطارلينك ديال الصاطليتات (أقمار صطيناعية) لي كاتعطي السربيس د لأنتيرنيت ف لعالم كاملو. أول جوج ساطليتات تجريبيين د سطارلينك تصيفطو ف فبراير 2018، لعشرات د الصاطليتات خرين تصيفطو موراهوم، و لمشروع غادي يشد 10 سنين باش يكمل، و يكلّف جوايه 10 مليار دولار على حساب التقديرات.
لإتحاد لعالمي د لفلكيين نتاقد هاد لمشروع حيت غادي يبلوكي الشوفان د لفضاء من لأرض، و يقدر يتسبب ف زديح معا مركبات فضائية لي كيتصيفطو على حساب ماڭالت هاد لمونضامة.
ف لوقت ديال الجتياح الروسي د ؤكرانيا، إيلون عطا لاكصي فابور ل الناس د ؤكرانيا ل أنتيرنيت ب سطارلينك، شّي لي كيكلف الشركة 400 مليون دولار ف لعام.
طيسلا.
بدات شركة طيسلا ، لي كان سميتها طيسلا موطورز ، ف 2003، و أسسوها مارتين إبرهارد و مارك طارپينينڭ. إيلون ماسك أنڤيستا 6,5 مليون دولار ف الشركة باش يولي أكبر مساهم فيها، و ولا عضو و رئيس لمجلس لإداري ديالها. إيلون لعب دور أساسي ف التطور د الشركة، و سهر على الديزاين ديال أول پرودي ديالها طيسلا روودستر، مي ماكانش كيتدخل بزاف ف لخدمة ليومية. بسباب لأزمة لمالية د 2007 و 2008 و خلافات لي كانت بدات من 2007، لمجلس لإداري جرّا على إبيرهارد، و إيلون ولّا لمدير د الشركة. ف 2009، بعد خلاف قانوني معا إبيرهارد، خرج قرار د لمحكامة كيعتابر إيلون ماسك من بين لمؤسسين ديال طيسلا. ف 2019، إيلون حطم الروكور ديال أطول مدة ف منصب ديال مدير د شركة د الطونوبيلات.
صولار سيتي.
إيلون ماسك حط لكونصيپط د الساس ديال شركة صولار سيتي، لي أسسوها ولاد خالتو ليندون و پيتر ريڤي ف 2006. هاد الشركة كاتصاوب لپانوات ديال الطاقة الشمسية و كاتعطيهوم فابور من دار ل دار موقابيل باش لكليان يشري الطاقة لي كيجينيريو من عند الشركة ل مدة 20 عام.
ف 2016، إيلون ماسك شرا صولار سيتي ب 2,6 مليار دولار، و دمجها معا الديپارطومو د الطاقة ديال شركة طيسلا، باش يأسس طيسلا إنيرجي.
نيورالينك.
ف 2016، إيلون ماسك كان عضو مؤسس د شركة نيورالينك ديال النيوروطيكنولوجيا (طيكنولوجيا د الدماغ)، ب ستيتمار ديال 100 مليون دولار. لهدف ديال نيورالينك هوّا باش تدمج الدماغ د بنادم معا الدكاء الصطيناعي، ب لمصاوبة د شقفات إليكطرونية كيتغرسو ف الدماغ. هادشي غادي يخلي بنادم تطور لقدرات ديالو بحال الداكرة، و لقدرة على التواصل معا لماكينات و الصوفتوير. التطبيق اللول ديال هاد الطيكنولوجيا غادي يكون ف لمداوية ديال أمراض بحال الزهايمر.
ذ بورينݣ كامپاني.
ف 2017، إيلون ماسك أسس ذ بورينڭ كامپاني لي لهدف ديالها باش تحفر أنفاق لي يدوز منهوم الطرافيك ديال لمركوب و ينقصو الضغط على الطرقان فوق لرض. الجوج بلانات اللولين لي كانو مخططين ف لغرب د لوس أنجيليس و شيكاڭو تّلغاو ف 2018، ولاكين النفق ديال لاس ڤيڭاس ديجا كمل ف 2021، و كاين واحد أخور مخطط ليه ف مدينة فورت لودرديل ف ولاية فلوريدا.
تويتر.
ف 25 أبريل 2022، لمجلس لإداري ديال شّركة د تويتر علن بلي قبل طّلب د شّرا ديالها من طاراف إيلون ماسك ب 44 مليار دولار. ف 8 يوليوز، لمحامي د إيلون ماسك علن بلي لغا لقرار د شّرا "حيت شّركة د تويتر ماتبّعاتش لّتيزامات ديالها ف إطار صّفقة". بزاف د اللغا و لماخدة و الرد طراو ف هاد لافير، ولاكين ف 27 أكتوبر 2022، إيلون كمّل الصفقة د الشرا د تويتر بشكل رسمي، باش يولي لمدير و رئيس لمجلس لإداري ديالها. مور ما خدا زمام لأمور فيها، إيلون جرّا على بزاف د لموضافين د تويتر، منهوم لمدير لقديم ديالها پاراڭ أڭراوال، و نقص الرقابة على لمنشورات فيها. مركز قانون لحاجة لجنوبي لي كيتبّع لحقوق لمدنية ف ميريكان، ڭال بلي لخطاب د لكراهية ولا كيتشاف كتر ف تويتر مورما ماسك ولا مدير ديالها. إيلون دار شحال من قرار لي عاود تراجع عليه، بحال لقرار باش يعطي لعلامة الزرقة ل أي واحد خلّص شتيراك شهري.
ف 18 دجنبر 2022، إيلون ماسك دار صونداج ف تويتر كيسوّل لمتابعين ديالو واش يعتازل من لمنصب د لمدير، و 57,5% ڤوطاو ب "أه". ماسك وعد باش يحيّد من لمنصب ديالو "ب مجرد ما يلقى شي مسطي يبغي يشد بلاصتو".
ف 11 ماي 2023، ختار إيلون ليندا ياكارينو بش تخلفو على راس لإدارة ديال تويتر.
أراء ديالو.
الدكاء لإصطناعي.
إيلون كان من بين لي سناو برية مفتوحة كيطالبو فيها جميع اللابوات و لمؤسسات لي خدامين على الدكاء لإصطناعي باش يحبسو لخدمة ديالهوم و مايطوروش سيستيم جديد قوى من شاط جي پي تي 4، ل مدة ديال 6 شهور على ما يتحلو مجموعة د لمعضلات التقنية و لأخلاقية لي يقدرو يسببوها لڤيرسيونات الجايين ديال الدكاء لإصطناعي، بحال بلي يقدرو يديرو لخدمة ديال لملاين د الناس و يردّوهوم ل الشوماج.
|
إيماون جماعة ترابية قروية كاينة في إقليم تارودانت، جهة سوس ماسة، ساكنين فيها 2466 نسمة، على حسب الإحصاء العام 2014.
|
إيمسوان جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 8856 نسمة، على حسب الإحصاء العام 2014.
|
إيمليلي جماعة ترابية قروية كاينة ف إقليم/عمالة واد دّهاب، جهة دّاخلة واد دّهاب، ساكنين فيها 3149 واحد، على حسب لإحصاء لعام 2014.
|
إيموزار جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 5385 نسمة، على حسب الإحصاء العام 2014.
|
إيمولاس جماعة ترابية قروية كاينة في إقليم تارودانت، جهة سوس ماسة، ساكنين فيها 8365 نسمة، على حسب الإحصاء العام 2014.
|
إيمي مقورن جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 10673 نسمة، على حسب الإحصاء العام 2014.
|
إيمي نتايارت جماعة ترابية قروية كاينة في إقليم تارودانت، جهة سوس ماسة، ساكنين فيها 1164 نسمة، على حسب الإحصاء العام 2014.
|
إيمي نتليت جماعة ترابية قروية كاينة ف إقليم الصويرة، جهة مراكش آسفي، ساكنين فيها 8020 واحد، على حسب لإحصاء لعام 2014.
|
إيمي نفاست جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 2441 واحد، على حسب لإحصاء لعام 2014.
|
إيميلمايس جماعة ترابية قروية كاينة في إقليم تارودانت، جهة سوس ماسة، ساكنين فيها 6584 نسمة، على حسب الإحصاء العام 2014.
|
إيمينتانوت جماعة ترابية حضرية كاينة ف إقليم شيشاوة، جهة مراكش آسفي، ساكنين فيها 20837 واحد، على حسب لإحصاء لعام 2014.
|
إيميندونيت جماعة ترابية قروية كاينة ف إقليم شيشاوة، جهة مراكش آسفي، ساكنين فيها 11363 واحد، على حسب لإحصاء لعام 2014.
|
إيمݣدال جماعة ترابية قروية كاينة ف إقليم الحوز، جهة مراكش آسفي، ساكنين فيها 5467 واحد، على حسب لإحصاء لعام 2014.
|
إيمݣراد جماعة ترابية قروية كاينة ف إقليم الصويرة، جهة مراكش آسفي، ساكنين فيها 6486 واحد، على حسب لإحصاء لعام 2014.
|
إينزݣان جماعة ترابية حضرية كاينة في إقليم إينزݣان آيت ملول، جهة سوس ماسة، ساكنين فيها 129742 نسمة، على حسب الإحصاء العام 2014.
|
إينشادن جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 28771 نسمة، على حسب الإحصاء العام 2014.
|
إيݣرفروان جماعة ترابية قروية كاينة ف إقليم الحوز، جهة مراكش آسفي، ساكنين فيها 11812 واحد، على حسب لإحصاء لعام 2014.
|
إيݣلي جماعة ترابية قروية كاينة في إقليم تارودانت، جهة سوس ماسة، ساكنين فيها 11184 نسمة، على حسب الإحصاء العام 2014.
|
إيݣودار منابهة جماعة ترابية قروية كاينة في إقليم تارودانت، جهة سوس ماسة، ساكنين فيها 8720 نسمة، على حسب الإحصاء العام 2014.
|
إيݣيدي جماعة ترابية قروية كاينة في إقليم تارودانت، جهة سوس ماسة، ساكنين فيها 9100 نسمة، على حسب الإحصاء العام 2014.
|
محمد بن عبد الله بن محمد اللواتي الطنجي، اللي معروف ب بن بطوطة (تولد فطنجة ف 24 فبراير 1304، ومات فيها ف 1377) كان رحالة ومؤرخ وقاضي تسمّى أمير الرحالة لمسلمين. كان من أول الناس لي تساراو لعالم، وسافر 28 عام متّابعة. مشا لبزاف د لبلايص منها لمغريب لكبير و مصر و لحبشة و الشام و لحجاز و لعراق و وصل تال شي بلايص ف الشينوا و لهند و إفريقيا.
فعام 1355، كتب كتاب ""تحفة النظار في غرائب الأمصار و عجائب الأسفار""، اللي تيهضر فيه على لأسفار ديالو، و لي تّعرف ف لعالم كلّو و تّرجم ل بزاف د لّوغات بحال لفرانساوية، لبرتغالية و لينݣليزية.
مات بن بطوطة ف مدينتو طانجا ف 1377، وتدارليه ضريح فلمدينة لقديمة ديالها.
|
عبد الرحمن بن محمد بن خلدون أبو زيد ولي الدين الحضرمي الإشبيلي (تولد ف تونس لعاصمة ف 27 ماي 1332 - مات ف لقاهرة ف 1406) و لي معروف بسميًت بن خلدون, كان مؤرًخ تونسي, ومشهور حيث كيتعتابر هو اللي أسس بزاف د لعلوم بحال السوسيولوجيا و الديموݣرافيا.
كبر بن خلدون فتونس وتخرًج من جامعة الزيتونة, وموراها تسارا ف لمغرب لكبير و لأندلس وكون راسو وخدا بزاف د لمناصب. كان حافظ لقرآن وقاري علوم لأحياء ولفلسفة وتا لقتصاد, وداكشي اللي كان تيخلًي بزاف د لملوك يبغيوه ويعرضو عليه لبلدانهم باش يݣلس معاهم فلمجالس لعلمية. أشهر كتاب كتب بن خلدون سميتو المقدمة, وهو كتاب بحال موسوعة فيه معلومات على بزاف د لحوايج على علم لإجتماع, بحال شناهو مفهوم الدولة وعلاش الدول تيمشيو ويجيو, وشنو هو مفهوم قبيلة وكيفاش كيتطور بنادم و لمجتمع.
بن خلدون عاش اللخر د حياتو فمصر, وكان هو لقاضي ديالها, وبقا تما حتى مات وتدفن فباب النصر فلقاهرة ف 1406.
|
أغمات جماعة ترابية قروية كاينة ف إقليم الحوز، جهة مراكش آسفي، ساكنين فيها 25210 واحد، على حسب لإحصاء لعام 2014.
|
اكشولة جماعة ترابية قروية كاينة ف إقليم الصويرة، جهة مراكش آسفي، ساكنين فيها 6083 واحد، على حسب لإحصاء لعام 2014.
|
لارجونتين، رسميا لجمهورية د الأرجنتين هي دولة عندها سيادة جات فلجزء الجنوبي د لقارة د أمريكا لجنوبية. كتشارك لمخروط لجنوبي مع شيلي اللي جات فلغرب ديالها، وعندها حدود حتى مع بوليڤيا وپاراݣواي فالشمال، لبريزيل فالشمال الشرقي، أوروݣواي ولمحيط لأطلسي لجنوبي فالشرق، وممر دريك فالجنوب.
بمساحة 2.780.400 كم² كتعتابر الأرجنتين ثامن أكبر دولة فلعالم، رابع أكبر دولة ف أميريكا، ثاني أكبر دولة فأمريكا لجنوبية مورا لبريزيل، وأكبر دولة تاتهضر الصبليونية فالعالم. لأرجنتين مقسومة لـ 23 إقليم ومدينة فيها حكم ذاتي وحدة، هي بوينوس آيرس، اللي هي العاصمة الفدرالية ديال الدولة كيفما تقرر ف لكونݣرس. العاصمة وكل إقليم عندهم الدستور ديالهم بوحدهم ولكنهم كاملين مجموعين بنظام فدرالي. لأرجنتين كتطالب بطرف من أنتاركتيكا، جزر فوكلاند، وجورجيا الجنوبية وجزر ساندويتش باش يكونو تحت السيادة ديالها.
|
لعمايد د هرقول هيا سمية قديمة لي كاتوصف الدخلة من المحيط الأطلسي ل لبحر لبيض لمتوسّط. هاد لوصف جا من عند نّاس لقدام اللي كانو كيتنقلو ف هاد المنطقة. هاد الأعمدة كيتواجدو ف مضيق جبل الطّر. العمود الشمالي، اللي السمية الأسطورية ديالو هي كالپي، هو الجبل اللي كاين ف جبل الطّر (مستعمرة بريطانية ف الجنوب د الصبليون) و واخد نفس السمية. و العمود الجنوبي (آبيلا) هو جبل موسى (60 كيلوميتر ف الشرق ديال طانجا)، ف الوقت اللي كاينين مصادر، صبنيولية ف الأغلبية ديالها، كيقولو بيلا جبل هاتشو ف سبتة (مدينة تابعة ل سپانيا ف الشمال د المغريب) حتى هو مرشح باش يكون لعمود لجنوبي ديال هيركوليس.
الأساطير.
الأسطورة الرومانية.
ملي كان هيركوليس باغي يمشي للجردة ديال هيسپيريديس ف جزيرة إيريتيا (ؤلا ليكسوس ف لمغريب)، كان خاصو ضروري يقطع واحد جبل كانت سميتو أطلس. فعوض ما يتسلق جبل، ستعمل القوة الخارقة ديالو و اخترق وسط الجبل حتى خرج من جهة لخرة. ب هاد الفعلة هادي، هيركوليس لاقا للمرة اللولة البحر البيض المتوسط مع المحيط الأطلسي و خلق المضيق ديال جبل الطّر. هادشي كيعني بيلا، على حساب هاد الأسطورة، جبل موسى و جبل الطّر ما هوما غير بقايا ديال الجبل القديم د أطلس.
الأسطورة ديال ديودوروس سيكولوس.
ديودوروس سيكولوس، مؤرخ يوناني، كان كيحكي بيلا هيركوليس ضيّق الممر البحري اللي كان ديجا كاين بلحاق كان واسع بزاف (ماشي بحال الأسطورة د الرومان) باش يمنع الوحوش ديال المحيط الأطلسي من أنهم يدخلو للبحر البيض المتوسط.
|
الإبادة الجماعية ديال الأرمن، (بالأرمينية: Հայոց ցեղասպանություն؛
هايوتس تسيݣهاسپانوتيون، ب تركية: "Ermeni Soykırımı"/"Ermeni Kırımı"، ب لفرانساوية: "Génocide arménien"
) كتسمى عاوتاني الهولوكوست الأرمني هي الإبادة الواسعة الممنهجة والترحيل القصري ديال 1،5 المليون واحد من الإتنية الأرمينية ف لإمبراطورية لعتمانية (الأغلبية ديالهم كانو مواطنين) بواسطة الحكومة العتمانية من تقريبا 1914 حتال 1923. من المتفق عليه بللي تاريخ بداية هاد الأحدات كان نهار 24 أبريل 1915، النهار فاش جمعات فيه السلطات العتمانية، وݣفات، ؤرحّلات من 235 حتال 270 متقف ؤقائد مجتمع أرمني من القسطنطينية (دابا إسطنبول) لمنطقة أنݣورا (أنقرة)، ؤالأغلبية ديالهم قتلوهم فنهاية المطاف.
الإبادة الجماعية ديال الأرمن تنفدات ف لوقيتة ديال لحرب لعالمية لولة ؤمن بعدها، ؤتنجزات على جوجت المراحل؛ القتيل الجماعي ديال الدكور اللي عندهم قدرة بدنية من خلال المجازر ؤتعريضهم للخدمة القسرية فاش كانو فالعسكر، ؤتبعاتها الترحيل ديال العيالات، الدراري الصغار، الناس الكبار، ؤالعجزة فمسيرات الموت اللي كتوصل للصحرا السورية. كانو واݣفين عليهم العسكر فهاد المسيرات، ؤكانو مانعينهم من الماكلة والما ؤكانو كيتعرضو للشفرة، الاغتصاب، ؤالمجازر بشكل دوري.
</ref> لأغلبية ديال مجتمعات الأرمنيين فبرّا كانو السباب المباشر ديال هاد الإبادة الجماعية.
تستهدفات مجموعات عرقية خرى بالإبادة بنفس الطريقة بحال الإبادة الجماعية ديال الأشوريين ؤالإبادة الجماعية ديال اليونانيين، ؤهاد المعاملات عتابروها بعض المؤرخين على أنها كتندارج تحت نفس السياسة ديال الإبادة الجماعية.
رافائيل ليمكين تحرك خصيصا على حساب الإفناء ديال الأرمن باش إعرّف قانونيا الإبادات المنهجية والمخطط ليها، ؤهو اللي خرج كلمة ""genocide"" اللي كتعني إبادة جماعية ف1943.The Armenian Genocide (1915–16): Overview, "United States Holocaust Memorial Museum"
</ref> الإبادة الجماعية ديال الأرمن تعرفات على أنها وحدة من أولى الإبادات الجماعية فالتاريخ المعاصر، حيت الباحتين كيشيرو للطريقة المنضمة ديال القتيل. راها تاني أكتر متال كيتدرس على الإبادات الجماعية من بعد الهولوكوست.
تركيا كتنكر بللي كلمة إبادة جماعية هي الكلمة الدقيقة للتعبير على هاد الجرائم، ولكن فالسنوات اللخرة تم التصدي لهاد الموقف مع الارتفاع ديال دعوات الاعتراف بأنها إبادة جماعية. اعتبارا من 2019، كان المجموع ديال حكومات ؤبرلمانات الدول اللي كتعتارف بهاد الأحدات على أنهم إبادة جماعية هو 32 بما فيهم لميريكان، روسيا، ألمان وغير تلاتة الدول العربية؛ سوريا، لبنان، ؤليبيا.
|
بو عبد الله محمد لإدريسي لقرطبي لحسني سبتي، لي معروف ب لإدريسي، تولد ف 1099 ف سبتة ؤ مات ف 1166 ف صقلية، كان رحالة وطبيب وشاعر وجغرافي، من لمؤسسين د لعلم د لجغرافيا ف لعالم. لإدريسي معروف بلي رسم بزاف د لخرائط د لعالم فيها تفاصيل بزاف ودقة عالية، وتخدًمات هاد لخرائط ف لعصر د نّهضة ف ؤروپا.
تسارا لإدريسي ف بزاف د لبلدان د لعالم ملي كان تيتعلم، وختار يعيش ف صقلية، حيث لماليك ديالها ديال ديك الساعة ("روجيرو التاني") كان عزيز عليه لعلم و لعولالما وتيعطيهم لإمكانيات بزاف وتيعاونهم. ف صقلية لقا لإدريسي لجو مزيان باش يخدم، وكتب كتابو لمشهور "نزهة المشتاق في اختراق الآفاق" لي هضر فيه على لجغرافيا د بزاف د لبلايص ف لعالم ورسم فيه تا لحدود ما بين لبلدان د ديك لوقت. دوز لإدريسي 15 لعام باش يكتب هاد لكتاب، لي ولا من بعد مصدر مهم عند ݣاع لأؤوپيين لي جاو موراه.
مات لإدريسي ف عام 1166 ف صقلية، وماكاينش بزاف د لمعلومات على فين مدفون ب ضبط.
ف 2015، سمات نازا واحد سنسلة د جّبال ف لكوكب د پلوطو بسميت لإدريسي باش تعتارف ب لمساهمات لي دار ف لجغرافيا و لي عاونات يوصل بنادم ل كتيشافات لي كاينة دابا.
|
لاتحاد لأوروپي هو اتحاد ديال 27 دولة أوروپية. الاتحاد بدا بستا ت دولات فعام 1957؛ هوما بلجيكا، هولندا، ألمانيا، فرانسا، ؤالطاليان. من بعد ما طاح صور برلين فعام 1989، بدا الاتحاد الأوروپي كيدخًل الدول ديال شرق أوروپا من بعدما كانو قبل محسوبين على المعسكر الشرقي. اليوما كاينا 16 دولة ف الاتحاد الأوروپي كاتخدم ب الأورو. دّيوانة فوسط دول الاتحاد ما بقاتش، ؤ بنادم إقدر يسافر، يخدم، ؤ يسكن ف أي دولة داخل الاتحاد بلا موشكيل.
المغريب كان باغي يدخل للاتحاد ف عام 1987، ولكن أوروپا ما بغاتش حيت المغرب ماشي دولة أوروپية.
|
لكتيئاب ولا دّيپريسيو ولا غمامة هي واحد لمرضة نفسانية (تزعزيعة عقلية) واللي فيها واحد لحالة دلغبينة معا واحد لحسان بهم عميق، بنادم اللي مغبون و مغموم مكاتكونش راشقة ليه ومكاتكونش عندو لا ݣانة لا خاطر و عندو تخميمات كحلة زحلة و لواعرة هيا كايحس براصو قيمتو كاتسوا زيرو فهاد الدنيا.
ماخافيش باللي غمامة واحد لمحنة شايعة و صعيبة ماشي على لمريض بوحدو اللي كاتهاوشو على فكارو و خدمتو ماكيبقاش مسوق ؤلا مشتاق لشنو عاجبو ولايني حتا على قرابو و صحابو و دوارو(محيط ديالو)، لمريض كايصدق ماباغي والو كايميل لعزولية وفلغالب شاد فراشو جامد مضمر كرابو وبالو مغيب.
حݣا، غمامة داخلة فلكلاصمة ديال DSM-5، و اللي كاتعتابر لمرضة الجاوجة اللي كاتعضّر بنادم فحياتو لجتيماعية و لفاميلية و ف لخدمة ديالو، بلمعاينة دلحسابات، بان باللي من عام 2000 ل 2020 لغمامة دازت من لموضع الرابع للموضع الجاوج مورا مرضات لقلب، علا حساب لمونضامة دالصحة لعالامية (OMS) غادي تكون هي اللولة بلمجية ديال 2030 هادشي كايبين لوعورية ديال هاد لمرضة اللي ماساهلاش واللي ضاربة 15% دلبشري فلعالام و اللي ماقالتهومش من ضرارها ؤ باسها.
لمديدة ديال غمامة مامشابهاش؛ تقدر دّوّز غير شي يامات و لا ݣاع شي سيمانات ولايني تقدر تݣلس شهور معدودة شوف حتا شلا عيمان، داكشي علاش كانفرتّوها لتلاتة دالنوايع :
-عيانة.
-وسطانية.
-مجهدة (واعرة).
عاين هادي : فاش كاتكون مجهدة، غمامة تقدر تدفع بنادم باش يقتل راصو.
الليماري(جماعة: ليمارة/ عَلامات) د لغمامة.
لغمامة عندها بزاف د ليماري، بحال دابا :
هاد ليماري خاص يبقاو فلقليلة جوج سيمانات باش يتكاشف مولاها باللي راه مريض بلغمامة. سبايبها تقدر تكون طبية بحال توحيمة فلمخ، ولا غير نقصان فشي نوايع دلفيتامينات فداتو، يقدرو يكونو ليماريهوم بحال دلغمامة. هادشي علاش خاص يتعرف السباب لمزوار (الرئيسي) ديال هاد ليماري.
|
البدوزة جماعة ترابية قروية كاينة ف إقليم آسفي، جهة مراكش آسفي، ساكنين فيها 14084 واحد، على حسب لإحصاء لعام 2014.
|
البشير الدامون (خلاق ف تطوان) كاتب و روائي مغريبي صدر أول رواية ديالو ف 2008، "سرير الاسرار"، و لّي لقات نجاح كبير ف لمغريب و دّول لعربية. لعالم رّوائي ديال الدامون فيه تخليطة زوينة بين الفانتازيا (الخيال و لأساطير) و تّاريخ و لواقع لمعاصر. تطوان و تّاريخ ديالها و لحومات شّعبية ديالها حاضرين بزاف ف لأعمال ديالو و كاتميز حتا ب لخطوط سّردية لمتوازية ف أوقات و أزمنة مختلفة.
حياتو.
كبر البشير الدامون ف حومة شعبية ف تطوان و كان مبلي ب لقراية و لأدب من صغرو. كانت عندو محاولات أدبية ف شّباب ديالو و ب دّات ف لقصة لقصيرة و شّعر.
فاش وصل لجامعة قرا لقتيصاد و فاش تخرج خدم موظف ف لبوسطة. واخا خدم، كان باقي عندو طموح باش يحقق لحلم لأدبي ديالو، عاود لباك أدبي و عاود تقيد ف لجامعة ف كلية أصول الدين و من بعد كمل ف كلية الآداب و اختار الأدب الفرنسي.
لقصة ديال أول رواية ديالو غريبة، حيت فاش سالاها عيا ما يقلب على شكون ينشرها و صيفط طلب ل وزارة تّقافة لمغريبية باش يستافد من "برنامج دعم الكتاب الأول" و ماتسوقوش ليه. زعم البشير وصيفط لكتاب ديالو ل دار نّشر لّبنانية "دار الآداب البيروتية"، لّي كاتعتابر من أقدم و أعرق ديور نّشر ف لعالم لعربي و لّي ما كاتنشرش ل من والا. و هاكا تنشرات "سرير الأسرار" ف 2008 و لّي لقات نجاح كبير ف دّول لعربية. ف 2013 تحولات ل فيلم سينمائي من إخراج الجيلالي فرحاتي.
|
تّاريخ د لمغريب تايرجع ل عصور قديمة بزاف قبل التاريخ، و تعاقبات عليه بزاف ديال الصناعات بحال لأشولينية، ولموستيرية، و لعاتيرية، و لإيبروموريزية، و لكارديالية، و لجرسية. لكتيشافات لأركيولوجية لي تلقاو ف لمغريب بحال لأتار ديال جبل إيغود ؤ تافوغالت ـ تايتبتو بلي تاريخ د لمغريب تايرجع لكتر من 400.000 عام، لكن تاريخ لي مسجل ديال لمغريب بدا معا ستعمار لفينيقيين لسواحل د لمغريب بين لقرن 6 ولقرن 8 قبل لميلاد، ؤ لي خلاو ف لمغريب بزاف ديال لأتار بحال لمدينة تاريخية ليكسوس، ف لوقت لي كان لمغريب عايشين فيه لأمازيغ لي هوما سكان لأصليين ديال هاد لمنطقة. بعد لفينيقيين ولقرطاجيين، تأسس ف لمغريب أول تنظيم سياسي من طرف سكان لأصليين، لي هو مملكة موريطانية و باقي لممالك لأمازيغية لقديمة، لي تعرضو معا لوقت ل لإستعمار الروماني، لي مزال لأتار ديالو كاينة ف لمغريب بحال لمدينة لأترية ديال واليلي.
ف لقرن 8 ميلادي، دولة لأموية قدرات تفتح لمغريب و دخل ليه لإسلام، ؤ بعد ما طاحت دولة لأموية بانت أول إمارة إسلامية مستقلة ف لمغريب لي هي إمارة نكور ف شمال د لمغريب، كيف ما بانو إمارات أخرين بحال بورغواطة ؤ سيجلماسة وغيرها. لكن أول دولة إسلامية مستقلة بانت ف لمغريب هي دولة لإدريسية، ؤ من بعد جاو سلالات مسلمة أمازيغية أخرى بحال لمرابطين ولموحدين ولمرينيين ولوطاسيين، لي حكموا زيادة على لمغريب، لبلاد د لأندلس. بعد هاد لفترة تولاو على لمغريب 2 دول مسلمة من أصل شريف، لي هوما سعديين و بعدهم لعلويين لي فوقتهم فرضات فرنسا لحماية على لمغريب، لي ستامرات تا لعام 1956 فاش خدا لمغريب لاستقلال بعد سنين من لمقاومة لمسلحة وسياسية لي رجعات لحوكم للعلويين لي مزال حاكمين لحدود ليوم على يد لماليك محمد ساديس.
لأتار لي تلقاو ف لمغريب بينو بلي هاد لمنطقة كانو عاشو فيها نّاس قبل 400.000 سنة عل لأقل. ولاكين تّاريخ لمسجل ديال لمغريب تيبدا معا ليستيطان لفينيقي لمحتمل لسّواحل المغربية مابين لقرن تّامن و تّاسع قبل لميلاد ولاكين لمنطقة عاشو فيها لأمازيغ شي ألاف د سنين قبل من لفينيقيين. وسعات مدينة قرطاج السيطرة ديالها على السواحل. وبقاو تما حتى لافان ديال القرن الثالث قبل الميلاد، من بعد ولاو الملوك الأصليين تايحكمو دوك المناطق. ومن القرن الثالث قبل الميلاد حتى للقرن الرابع بعد الميلاد كانت المنطقة تايحكموها الحكام لمحليين الأمازيغ بحال مملكة موريطانية الأمازيغية.
الفتح لإسلامي للمغريب ف لول ديال القرن الثامن الميلادي، ولكن انفصلت على لخلافة لأموية من بعد ما ناضت الثورة البربرية عام 740. من بعد نص قرن، تاسسات الدولة المغربية من طرف الأدارسة. وف لعهد ديال لمرابطين ؤ لموحدين لأمازيغية كان المغرب كايسيطر على لمغرب الكبير ؤ صبليون. أما السعديين لعّرب فحكمو المنطقة من عام 1549 حتال 1659، تبعوهوم العلويين ولاد عمام سعديين من 1667 حتى لدابا، لي مازالين تايحكمو المغرب لحد الساعة.
ف 1912 ومن بعد الازمة المغربية وأزمة أݣادير، تسنات لمعاهدة ديال فاس، وقسمات لمغريب مابين الحماية د لفرنسيس ولحماية د صبليون. وف 1956، ومن بعد 44 عام ديال الحكم الفرنساوي، خدا لمغريب ستيقلال ديالو من فرانسا. ومن بعد وقت قصير رجع أغلبية الأراضي لي كانو تحت السيطرة ديال صبانيا، بحال استيرجاع مدينة طرفاية سنة 1957 ؤ سيدي افني سنة 1969 ؤ استيرجاع الساقية لحمرا (العيون، السمارة) سنة 1975 ؤ استيرجاع واد الذهب سنة 1979(الداخلة، بوجدور)، بعدما خرجات موريتانيا بسبب الضغوطات والعسكر ديالها ضعيف وصلات بيها الدرجة مقدراتش تحمي العاصمة ديالها من مرتزقة البوليساريو.
المغرب ماقبل التاريخ.
بيينات الحفريات الأثرية بلي المغرب عاشو فيه لاسلاف ديال الهوموسابيينس، وحتى شي أنواع بشرية قديمة. ف عام 1971 تم ليكتيشاف ديال شي عظام متحجرة لواحد سلف بشري عمرو 400،000 عام في سلا. ؤ ف عام 1991 تجبدات لعظام ديال بزاف د لأفراد د لهوموساپيان ف جبل إيغود، وملي تدار ليها لتأريخ ب تّقنيات لعصرية في عام 2017 تبين بلي لعمر ديالهم مكايقلش على 300000 عام، هادشي لي كايجعلها أقدم لعينات د الهوموسابيينس في لعالم. فعام 2007، تم ليكتيشاف ديال شي حبات ديال صدف صغيرة مثقبة في تافوغالت كايوصل لعمر ديالها لشي 82000 عام، هادشي للي كيجعلها أقدم دليل تلقى على الزينة الشخصية فالعالم.
ف العصور لحجرية الوسطى، ما بين 20،000 و5000 سنة، كانت لجغرافيا ديال لمغريب كاتشبه ل سّافانا كتر من لمناضير طّبيعية لقاحلة لي كاينة دابا. واخا كانعرفو غير شوية على المستوطنات في المغرب فداك الوقت، ولكن الحفريات للي تدارو فبلايص خرين فالمنطقة المغاربية بيينات بللي كان فيها بزاف ديال الحيوانات والغابات مناسبة للصيادين والملتقطين ديال العصر الحجري الوسيط بحال دوك ديال لحضارة لقبصية.
ف لفترة نّيوليتية (لفترة لحجرية جّديدة)، لي تبعات لفترة لحجرية لوسطانية، كانت سافانا كايحتلوها الصيادين والرعاة. زداهرات ثقافة ديال هاد الصيادين ورعاة ديال لفترة نّيوليتية حتى بدأت هاد المنطقة كاتجف بعد 5000 ق.م. بسباب التغيرات المناخية. كاتشتارك المناطق الساحلية ديال لمغرب الحالي في للول ديال لفترة نّيوليتية ف تّقافة ديال فخار لكارديوم لي كانت شايعة منطقة لبحر لمتوسط كلها. و بيينات لحفريات لأثرية بلي تدجين لبهايم و زراعة لمحاصيل طرات ف لمنطقة ف ديك لفترة. في فترة العصر النحاسي، وصلت حضارة القدور الجرسية للساحل الشمالي ديال لمغرب.
التاريخ القديم.
قرطاج (تقريبا 800 - 300 قبل الميلاد).
لوصول د لفينيقيين ل الساحل لمغريبي كان دليل على أن الشمال د لمغريب غاتحكمو قوى برانية بزاف د لقرون. التجار لفينيقيين اخترقو لغرب د لبحر لأبيض لمتوسط قبل القرن الثامن قبل الميلاد، ومن بعد بناو ديبووات د لملحا ولخام على جنب الساحيل و على لأنهار ف لمغريب. ومن بين المستوطنات لقديمة د لفينيقيين كاينا شالا وليكسوس وموݣادور. ؤ موݣادور معروفة على أنها أقدم مستعمرة فينيقية من اللوول د لقرن السادس قبل من الميلاد.
مللي دخل لقرن الخامس قبل الميلاد، وسعات لولاية د قرطاج السيطرة ديالها على أغلب الشمال د إفريقيا. ؤطورات قرطاج لعلاقات التجارية ديالها مع لقبائل لأمازيغية الداخلية، ووكانت كاتعطيهوم واحد الضريبة سنوية باش إضمنو التعاون ديالهم معاهوم ف لإستغلال د لمواد لخام
موريطانية (تقريبا ما بين 300 قبل لميلاد - 430 بعد لميلاد).
كانت موريطانية مملكة أمازيغية مستاقلة من لقرن التالت قبل لميلاد ك أقل تقدير، ف حين كاينين أدلة من مراجع قديمة كتوتق بلي مملكة موريطانية كانت موجودة ب لفعل ف لقرن السادس قبل لميلاد، ؤ ݣاع دخلت ف حرب معا قرطاج ف أواسط لقرن لخامس على حساب جستان. و ف أواخر نفس لقرن كيقول ديودوروس الصقلي بلي جيش قرطاج كان فيه جنود موريين و حنا عارفين بلي لماليك لقرطاجي حانون طلب معاونة عساكرية من الموريين على حساب ما قال جستان، و جغرافيا موريطانية هي لمنطقة لي ف شمال لمغريب دابا. كان أول ماليك معروف د موريطانية حسب كتابات تيتوس ليويوس هو لماليك باݣا. لبعض من التاريخ ديالها لمسجل كيتعلق ب لمستوطنات لفينيقية و لقرطاجية بحال ليكسوس ؤ شالا. حكمو لملوك لأمازيغ لمناطق دخلانية ؤكانو كايسايطرو على لمناطق لإستيطانية الساحلية د قرطاج ؤ روما، غالبا على أساس بلي تابعة ليهم، وسمحو ب تواجد د لحكم الروماني. ف عام 33 قبل الميلاد ولات عميلة للإمبراطورية الرومانية، من بعد تحولات ل إقليم كامل من بعد ما لإمبراطور كاليݣولا عدم آخر ماليك ديالها، لي هوا پطليموس لموري، (40 م).
سيطرات روما على لأراضي الشاسعة لي ما كانتش محددة، بالتحالفات اللي دارتها معا لقبائل بلاصت لإحتلال لعسكري، ؤ وسعات السيطرة ديالها غير على لمناطق لي كانت نافعة من الناحية لقتصادية ؤلا لي كانت يمكن تدافع عليها بلا ما تزيد لقوة لبشرية. وداكشي علاش، لإدارة الرومانية ما عمرها فاتت دوك لمناطق لمحصورة ف السهل الساحلي الشمالي و لويدان. شكلت هاد لمنطقة سّتراتيجية جزء من لإمبراطورية الرومانية، لي تحكمات تحت سميت موريطنية الطنجية، و كانت لعاصمة ديالها هي مدينة وليلي.
ف لفترة د لإمبراطور الروماني أوݣوسطوس قيصر، كانت موريطانية دولة تابعة، و كانو لحكام ديالها، بحال يوبا لموري، كايسيطرو على ݣاع لمناطق لي جات ف لجنوب د وليلي. ولكن السيطرة لفعالة د لفيلق الروماني وصلات ل حد منطقة سالا كولونيا (كاسطرا "Exploratio Ad Mercurios" جنوب شالا هي أقصى لجنوب لي تكتاشف حتال دابا). بعض المؤرخين كايعتاقدو بلي لحدود الرومانية وصلت حتا ل الدار البيضا، و لي كانت ديك ساعة معروفة بسميت أنفا، و لي ستاقرو فيها الرومان ك مرسا.
ف لعهد د يوبا لموري، أسس أوݣوسطوس ثلاثة د لمستعمرات، بمواطنين رومانيين، ف موريطانية حدا الساحل د لمحيط لأطلسي اللي هوما: يوليا كونسطانتيا زيليل، يوليا ڤالنتيا باناصا، ؤ يوليا كامپيستريس بابا. أوݣوسطوس غايأسس فاللخر 12 مستعمرة ف لمنطقة. ف ديك لفترة، عرفات لمنطقة لي كاتسيطر عليها روما واحد التطور قتصادي كبير، بلفضل د الطرقان الرومانية اللي تبنات. فاللول مكانتش لمنطقة كاملها تحت السيطرة د روما، ؤغير ف لوسط د لقرن التاني فاش تبنا واحد ليميس ف لجنوب د سالا للي كبر وليلي. تقريبا ف عام 278 م حولو الرومان لعاصمة ديالهم لإقليمية ل طانجا ؤ وليلي بدات كاتفقد لأهمية ديالها.
دخلات لمسيحية ل لمنطقة ف لقرن التاني لميلادي، و تحولو ليها الناس ف لمدون من لعبيد و حتى من لفلاحين لأمازيغ. وف لافان د لقرن الرابع لميلادي، ولات لمناطق الرومانية مسيحية، وكانت غزوات على لقبائل لأمازيغية، لي تحولو بعض لمرات بشكل جماعي. كيما تطورات لحركات لإنشقاقية ولهراطقة، لي كانت غالبا واحد الشكل من شكال د لإحتجاجات السياسية. كان ف لمنطقة عدد كبير من السكان ليهود حتا هوما.
لمغريب لإسلامي لقديم (ما بين 700 ؤ 1000).
الفتح الإسلامي للمغرب (لقرن 8م).
بدا الفتح الإسلامي للمغرب لكبير فوسط لقرن السابع لميلادي، ؤما كمل تال اللول د لقرن الثامن. ؤجاب معاه اللغة العربية ؤلإسلام. وخا كان لمغريب طرف من لإمبراطورية لإسلامية لكبيرة، كان فاللول غير إقليم تابع لإفريقية، ؤكانو لحكام كايعينهم لحاكم المسلم اللي كاين ف لقيروان.
دخلات لقبايل لامازيغية ف لإسلام، ولاكينهم بقاو محافظين على لقوانين لعرفية ديالهم. كيما كانو كايخلصو الضرائب ولجيزية للحكام لمسلمين الجداد.
الثورة لبربرية (740 - 743).
ف عام 740 ميلادي، دارو لأمازيغ تورة ضد لخلافة لأموية لي كانت حاكمة، ؤ لي بداوها لخوارج. بد التمرد ما بين لقبائل لأمازيغية ف لغرب د لمغريب، و نتاشر بالزربة ف كامل لمنطقة. واخا وقف هاد التمرد ؤ تلاشى عام 742 م قبل ما يوصل للقيروان، ولاكين لحكام لأمويين ف دمشق ولا حتى لخولافا ديالهم لعباسيين ما عمرهم قدرو باقي يفرضو لحكم ديالهم على لمناطق اللي جات ف لغرب د إفريقية. خرج لمغريب من السيطرة لأموية و لعباسية، و تقسم ل بزاف ديال الدول أمازيغية صغيرة ؤمستاقلة بحال برغواطة وسيجيلماسة ونكور، وحتى تلمسان و تاهرت لي كانو ف لغرب د لجزائر. ؤصاوبو لأمازيغ نسخة خاصة بيهم من لإسلام. شي وحدين منهم، بحال بنو يفرن، حافطو على علاقتهم بالطوائف لإسلامية لمتشددة ؤالراديكالية، وشي وحدين خرين، بحال برغواطة، صاوبو دين جديد سينكريتي ؤلا مخلط خاص بيهوم.
برغواطة (744 – 1058).
لبرغواطيين كانوا واحد لإتحاد د للمجموعات دلقبائل لأمازيغية اللي كانت كاتعيش جنب الساحل د لمحيط لأطلسي د لمغريب، لي كاينتاميو لقبيلة مصمودة لأمازيغية. من بعد ما تحالفو معا التمرد ديال لخواريج الصفرية ف لمغرب ضد لأمويين، قدرو يأسسو دولة مستاقلة (744 - 1058) ف منطقة تامسنا جنب الساحل د لمحيط لأطلسي ما بين أسفي ؤسلا تحت لحكم د طريف لمطغري.
سيجيلماسة (700 – 1300).
سيجيلماسة كانت مدينة مغريبية من لقرون الوسطى ومركز تجاري على لحافة الشمالية د الصحرا لكبرى. كاينين لأنقاض د لمدينة على جنب واد زيز ف واحة تافيلالت حدا مدينة الريصاني. تميز التاريخ د لمدينة ب بزاف د لغزوات من سلالات لأمازيغية. كانت حتال لقرن ربعطاش، لمحطة الشمالية د الطريق التجارية د الصحرا لكبيرة، ؤكانت وحدة من لمراكز التجارية لموهيمة ف لمغرب لكبير ف لعصور لوسطى.
مملكة نكور (710 – 1019).
كانت مملكة نكور واحد لإمارة متمركزة ف منطقة الريف ف لمغريب. كانت لعاصمة ديالها ف اللول ف تمسمان، من بعد نتاقلات ل نكور. تأسسات لمملكة ف عام 710 ميلادي و لي أسسها هو صالح بن منصور. ف لحكم ديالو، دخلات لقبائل لأمازيغية لمحلية ل لإسلام، ولكن طيحوه من بعد وبدلوه بواحد أخر من الزيديين من قبيلة نفزة. بدولو من بعد الري ديالهم وعاودو رجعو بن منصور. حكمات سلالة د بني صالح، من بعد حتى ل عام 1019.
ف عام 859، دخل ل لمملكة مجموعة من 62 د الباطوات من لڤايكينݣ، لي غلبو واحد لقوة مورية ف نكور لي حاولو يتدخلو ف النهب ديالهم ف لمنطقة. من بعد ما بقاو تمنية يام ف لمغريب، رجعو لڤايكينݣ ل سبانيا ؤمشاو معا الساحل الشرقي
دولة د لأدارسة (789 – 974).
دولة د لأدارسة هي أول دولة إسلامية مستقلة ف لمغريب على حساب شي مؤرخين، حكمات من عام 788 حتى لعام 974. تسمات على سميت لمؤسس ديالها لي هو دريس للول، ولد حفيد لحسن بن علي.
ف عام 789م، تبنات دولة لإدريسية للي حكمات جزء كبير من لمغريب على يد ادريس بن عبد الله، لي كان هرب من موقعة فخ عام 786م، وجا لمدينة وليلي وستقبلاتو لقبيلة لأمازيغية ديال أوربة لي بايعاتو فنس لمدينة باش يتكلف بلأمور دينية والسياسية ديالهم، بعد هاد لمبايعة، بايعوه قبايل أخرين بحال زناتة وغيرها، لي عطاه بزاف ديال لقوة باش يدير التوسوعات ديالو، حتى وصلات الدولة ديالو لتامسنا، فازاز وتلمسان، و أسسات بزاف ديال لمدون من غير فاس، بحال لبصرة ؤ تامدولت، و تبعو ليهم بزاف ديال لقبايل بحال مكناسة ؤ غمارة ؤ مصمودة، لكن واخا هكاك فشلوا لأدارسة فتوحيد ديال لمغريب، حيت فلعهد ديالهم كان لمغرب مقسم لبزاف ديال لإمارات، بحال إمارة نكور فشمال، و سجلماسة فشرق، و بروغواطة فلغرب.
كايتقال بلي هارون الرشيد صافط لي يقتل ادريس بن عبد الله بسم، من موراها شد ولدو ادريس التاني لحكم وهو باقي صغير عاد عندو 12 لعام. هاد دري ولا راجل وكبر لحكم ديالو، ؤ بنا مدينة فاس عام 808 م، و مهد للمرحلة دلقوة ديال هاد دولة، لي تبنا فيها جامع لقاراويين عام 859م، لي هو من أهم لمعالم تاريخية فلمغريب، و أقدم جامعة فلعالم زالة خدامة. بعد لمرحلة ديال لقوة، جات لمرحلة ديال ضعف لي طاحت فيها دولة عام791 م على يد يحيى رابع.
لأثار لي خلاوها لأدارسة هي مدينة فاس لي بناها دريس تاني و قسمها لعدوة ديال لأندلس و عدوة ديال لقرويين، و بنا فيها بزاف ديال لمعالم بحال جامع الأشياخ فلعدوة ديال لأندلس، ؤ جامع شرفاء فلعدوة ديال لقرويين، ؤ دور عليها سوار، و دار ليها لبيبان. فلوقت ديال لأدارسة، كانت لمدينة ديال فاس مشهورة بزاف فلعالم، حيت كانت من لمدون لقلال لي متحضرين، بحكم كانو فيها زناقي مبلطين بلحجر و تاينقيوهم بشكل دوري، و كانت لخزينة ديال دولة مرفحة حيت تادخل بزاف ديال ضرائب على تجارة لي تشهرات بيها هاد لمدينة، كيف ما دارو الأدارسة عملة خاصة بيهوم من لفضة. أهم لحوايج لي ميزات الحكم ديال لأدارسة عاود، هو جامع لقرويين، لي تايتعتابر أقدم جامعة مزال محلولة لحدود ليوم، هاد جامع لي بناتو فاطمة لفهرية عام 895 م، بلفلوس لي ورتاتهم على باها لي كان تاجر كبير جا لفاس من لقيراوان. لي خلى هاد جامع يتشهر قد هكا هو لعلوم لي تطورات ديك لوقت بلفضل ديالو، حيت كان بحال مدرسة ولا جامعة تايجيو ليها طلبة دلعلم من كل بلاصة باش يتعلمو لعلوم ديال دين و ديال لعقل، بحال طب ولمنطق وتفسير و غيرها، و كان هاد جامع تايوفر امكانية لناس باش يتعلمو نظريا ؤ تطبيقيا.
لفاطميين و لأمويين ؤ دول زناتة (تقريبا 900 - 1060).
ختل هاد التوازن ف لبدايات د 900، مللي وصلو لفاطميين للمغرب لكبير. من بعد ما ستولو على السلطة ف إفريقية بوقت قصير، غزاو لمغريب، ؤفتحو كل من فاس و سجيلماسة. كان لمغريب مقسم ديك ساعا، حيث كانو لحكام لفاطميين ولمجموعات لمتشددة الجديدة والتدخل من الأمويين د لأندلس كلهم كايتقاتلو على لمنطقة. لحكام لمحليين لإستغلاليين باعو ؤ عاودو باعو الدعم ديالهم ل أعلى مزايد. ف عام 965، غزا لخليفة لفاطمي لمعز المغريب مرة أخيرة ونجح ف تأسيس ديال واحد النظام. من بعد بوقت قصير، نقلو لفاطميين لإمبراطورية ديالهم للشرق ف مصر، بعاصمة جديدة ف لقاهرة.
عيينو الفاطميين الزيريين، اللي هما قبيلة من زناݣة متمركزة ف إفريقية، باش يراقبو لمناطق لقريبة لي كايسايطرو عليها. واخا هاكداك، الزيريين ما قدروش يمنعو لمغريب باش يخرج من السيطرة ديالهم وطاح بين يدين د مجموعة من مشايخ زناتة لأمازيغية لمحلية، وأغلبهم عومالا د لخليفة د قرطبة، بحال مغراوة ف منطقة فاس و لمنافسين ديالهم الرحل، بنو يفرن ف الشرق.
السلالات الأمازيغية (تقريبا 1060 – 1549).
كان لمغيرب فأقوى لحالات ديالو مللي حكماتو واحد سلسلة من السلالات لأمازيغية، للي طلعات للحكم من لجنوب د جبال الأطلس ووسعات الحكم ديالها لجيهة شمال، وخداو بلاصت لحكام لمحليين.
فلقرن حظاش وطناش، لمصلحين دينيين أسسو بزاف ديال سلالات لأمازيغية، كل سلالة منهوم كانت مبنية على كونفدرالية قبلية، ؤ لي قدرو يسيطرو على لمغريب لكبير ولأندلوس لكتر من 200 عام.
هاد سلالات لأمازيغية (لمرابطين، لموحدين، لمرينيين، ؤلوطاسيين) قواو لهوية لجماعية ولوحدة سياسية ديال لأمازيغ.
دولة د لمرابطين ( 1060 – 1147).
"(مقال متعمق: لمرابطين)"
من ورا ما طاح لحوكم ديال لأدارسة، ومن عام 1060، بداو سلالات أمازيغية تايحكمو لمغريب، أول وحدة كانت هي دولة ديال لمرابطين للي لأصل ديالها من قبيلة لمتونة من صنهاجة. دولة دلمرابطين نجحات توحد لمغريب، ؤ توسعات فلأندلوس ؤ لمغريب حاليا، ؤ توسعات تا على شي بلايص من موريطانيا ومالي ولجزاير دابا، كيف ما كانت حاكمة طرقان ولمدون ديال تجارة ديك لوقت. تأسسات دولة دلمرابطين بعد 119 عام بعد ما طاحت دولة دلأدارسة، بضبط عام 1036 م على يد عبد الله بن ياسين، و دارت مراكش عاصمة ديالها، ونجحات تسيطر على بورغواطة، هاد دولة عرفات أحسن وقت ليها على يد يوسف بن تاشفين، و ماطاحتش تا لعام 1143 م على يد لموحدين. يوسف بن تاشفين، سميتو كاملة هي أبو يعقوب يوسف بن تاشفين بن إبراهيم اللمتوني الصنهاجي، تزاد عام 1009 و خدا لحكم عام 1065، و مات عام 1106 فمراكش و تدفن فيها، هو واحد من لحكام ديال دولة لمرابطية من أصل أمازيغي، (قبيلة لمثونة)، تلقب بأمير المؤمنين وناصر الدين، مراتو هي زينب نفزاوية، ؤ ولادو هوما علي بن يوسف بن تاشفين وتميمة بنت يوسف بن تاشفين.
لأصل ديال لمرابطين من قبيلة لمتونا لأمازيغية اللي تابعة لصنهاجا. قدرو أنهم يوحدو لمغريب من بعد ما كان مقسم بين شحال من إمارة فتالي ديال لقرن عشرة، خصوصا فاش قضاو على لإمارة ديال سجلماسة وبرغواطة (تامسنا). لفترة دلحوكم ديال يوسف بن تاشفين، دعاو لأمراء ديال الطائفة المسلمة ف لأندلس لمرابطين باش إدافعو على لأراضي ديالهم من لمسيحيين، بعد ما تدخول لمرابطين عام 1086، حافظو على لأندالوس بعد ما كانت قريبة طيح، ؤ فعام 1090 رجع يوسف بن تاشفين للأندلس ؤ ضم أغلبية طوائف ديالها لدولة دلمرابطين. بدات لقوة دلمرابطين كاتنقص من نص للول ديال لقرن طناش، حيث ضعافت دولة من بعد ما خسرو فمعركة أوريك بسبب تحريض ديال لموحدين. بعد ما دخلو لموحدين لمراكش عام1147، كان بحال إعلان على سقوط دلمرابطين، لكن واخا هاكاك، بقا لبعض منهم تايناضل، بحال (بنو غانية).
دول د لموحدين (1147–1248).
دولة ديال لموحدين توسعات على لأندلوس وشمال دلمغريب وتونس ولجزاير دابا. كيف ما حكمو طرقان ولمدون ديال تجارة لمومهيمة ديك ساعة. دول لموحدية دخلات فحرب معا لمرابطين، بعد ما دارو دولة ديالهم عام 1120 م على يد محمد بن تومرت، و حكمو لعاصمة دلمغريب ديك ساعة لي هي مراكش، لي خلاوها عاصمة لدولة ديالهم، من بين سلاطين لي حاكموا يامات لعز ديال لموحدين كاين يعقوب لمنصور لي تزعم الكومبة ديال لأرك ضد لمملكة ديال قشتالة. دولة ديال لموحدين طاحت عام 1270 فاش مات سلطان أبي دبوس.
لي أسس دولة ديال لموحدين هو محمد بن تومرت بن عبد الله بن يا مصال، من منطقة هرغة فسوس، تزاد عام 1077 ؤ مات عام 1130 فمنطقة تينمل و تدفن فيها فلمسجد لأعظم، هو قايد عسكري مسلم، ؤ كاتب ؤ سياسي، تشهر بلهتمام ديالو بلإسلام، ؤ قراو على يديه بزاف ديال ناس بحال عبد المؤمن بن علي، أهم كومبة دارها هي لكومبة ديال لبحيرة ضد لمرابطين لي تغلب فيها، ؤ أهم كتاب عندو هو كتاب "أعز ما يطلب".
فلعهد ديال دولة دلموحدين، بانو بزاف ديال لعلماء، أشهر واحد فيهم هو بن رشد، لي تشهر بلعلوم لي كان تايبحث فيها بحال طب، لعلوم طبيعية ولفلسفة، ولأخلاق وسياسة ولفقه وللغة. كيف ما خلاو لموحدين بزاف ديال لأثار لي كاتعبر على لحضارة ديال هاد دولة، بحال صمعة دلكتبية فمراكش، وصمعة دحسان فرباط، وباب أڭناو فمراكش، وصومعة لخير اَلدا فإشبيلية.
لموحدين كانو من سلالة أمازيغية أمازيغية تأسسات فلقرن طناش.، بدات لحركة ديالهم من منطقة مصمودة ف لجنوب د لمغريب من طرف بن تومرت. ف اللول أسسو لموحدين دولة ف تينمل ف جبال لأطلس عام 1120 تقريباً. وقدرو يطيحو لمرابطين من لحكم دلمغريب كيف ما ذكرنا قبل عام 1147، فاش غزا عبد المؤمن الغومي ( 1130-1163) مراكش وعلن راسو خليفة. من بعد وسعو سلطة ديالهم على لمغريب لكبير عام 1159. و تبعو ليه لأندلوس اللي ولات تحت لحكم د لموحدين من عام 1172.
سلالة المرينيين (1248–1465).
كانت السلالة د المرينيين من المسلمين السنة أصلهم من قبيلة زناتا الأمازيغية اللي حكمات المغرب الكبير من القرن تلطاش حتا للقرن خمسطاش.
طييحو المرينيين سلالة الموحدين اللي سيطروا على المغرب عام 1244، وسيطروا واحد الفترة قصيرة على المنطقة المغاربية كلها ف المنتصف د القرن ربعطاش. دعموا المملكة د غرناطة في الأندلس في القرن تلطاش وربعطاش. حاولو يلقاو ليهوم بلاصة ف الجانب الأوروبي من مضيق جبل طارق ولكن خسرو ف معركة ريو سالادو ف عام 1340 وسالات من بعد الغزو القشتالي للجزيرة الخضراء في عام 1344.
سلالة الوطاسيين (1471–1549).
كانو الوطاسييين واحد السلالة اللي حكمات لمغرب. أصلهم من زناتا الأمازيغية، بحال المرينيين. كانو جوج د لعائلات قراب بيناتهم، وجندو المرينيون بزاف د الوزراء من الوطاسيين.
سلالة السعديين (1549–1659).
ابتداء من عام 1549، لمغريب حكماتو مجموعة من السلالات اللي كانو كاينسبو راسهم للشرفا، وادَّعاو بأنهم من النسب ديال النبي محمد. أول وحدين من هاد الأنظمة السياسية كانو هوما السعديين لي كانت أصولهم عربية من ينبع وجدهم العاشر هو نفسو جد لعلويين داكشي علاش كتسماو ولاد العمام، وتم البيعة ديالهم فسوس لي بداو ليها محاربة المستعمر البرتغالي. اختارو فالبدية تارودانت عاصمة ليهم ومن يعد مادخلو لمراكش رجعوها عاصمتهم، حكمو المغرب من 1549 حتا ل 1659. من 1509 حتال 1549، كانو الحكام السعديين كايسيطرو غير على المناطق الجنوبية. وْمن جهة خرا كانو كايعتارفو بالحكم ديال الوطاسيين حتال 1528، بسبب تزايد القوة ديال السعديين هجمو عليهم الوطاسيين، ومن بعد واحد لمعركة بيناتهم، دارو معاهدة تادلة عتارفو فيها الوطاسيين بالحكم ديال السعديين على الجنوب د المغرب.
ف عام 1659، تعلن على محمد الحاج بن أبو بكر الدلائي، شيخ الزاوية الدلائية، كسلطان المغرب من بعد ما طاحت سلالة السعديين.
سلالة العلويين (من 1666).
هي سلالة عربية من تافيلالت كتّنسب للشرفة، حكمات لمغريب من 1666، جدهم دخل ل لمغربب فالقرن 13م و هوا نفسو جد ولاد عمامهم سعديين، أول واحد ف سّلالة لي حكم منهوم هو مولاي شريف لي كان أمير د سجيلماسة، ؤ كيحكم منهوم لمغريب دابا لماليك محمد ساديس بن لحسن، لي تبناو لمذهب لمالكي ف لفيقه.
تميزات فترة السلطان سماعيل بن الشريف فاش أسس جيش عبيد البخاري لي مكون من العبيد عوازة (سود البشرة) ولي وصل عددهم بعد الموت ديال السلطان سماعيل كثر من 300 ألف جندي، وكان السلطان صارم فالقرارت ديالو حتى واحد مكيعارضو بحكم لقوة ديالو بين أوساط الشعب المغربي فديك الوقت.
وفعهد لعلوييين عرف المغرب انفتاح تجاري كبير على الخارج فعهد السلطان محمد بن عبد الله بن سماعيل ولي صنفوه المؤرخين من سلاطين المغرب الواعرين فمجال السياسة والاقتيصاد، حيت عتارف باستقلال دولة د ميريكان على نݣالزة، وبعد سينين علن عليهم الحرب بسبب مشاكل فالمحيط المتوسط. وفاش مات هاد السلطان وقعوا فالمغرب مشاكل بين ولادو على السلطة نفس الشيء لوقع مع جدو اسماعيل. و ولّا كل سلطان حاكم جهة بحال مولاي هشام و سليمان و اليزيد ومات منهم اليزيد لكانت عندو مشكلة مع الواليد ديالو محمد بن عبد الله فبكري.
وفالاخير وصل سليمان بن محمد ل لحكم ديال المغريب. وبسباب علاقتو بالدين الكبيرة قرر يخالف سياسة ديال باه فتسيير المغريب، لي كانت الانفتاح التجاري على ؤروپا، وقرر يحبس معاهم كل العلاقات وميريكان خافت من هاد سّياسة الانغلاقية، وقررات ترسل ليه وفود ورسائل وهدايا إلا أنه مدار معاهم والو بحال دّوال لوخرا. و فالعصر ديالو عرف المغريب وباء الطاعون والمجاعة سنة 1799-1800م ولي ماتو منو عشرات الالف ديال المغاربة، وسبق ليه وصاوه دپلوماسييين أوروپيين بحلول للمشكلة ديال المغريب ولاكين رفض.
ومن بعد عطا الحكم ل ولد خوه مولاي عبد الرحمن ولد هشام ولد محمد ولد عبد الله، لي عرف العصر ديالو احتلال الجزائر عام 1830م من طرف فرانسا، ولي دار تهديد مباشر للمغريب ودعم الأمير عبد القادر ديال الجزائر، لي تسببات فمعركة إيسلي سنة 1844م لي فقد لمغريب فيها أراضي شاسعة بحكم الأسلحة لمطورة لكانت عند فرانسا، حيت عبد القادر بايع السلطان المغربي عبد الرحمان معا سكان تلمسان المغربية على حساب وثائق تاريخية مغربية-فرانساوية.
ومر المغرب من عدة أزمات و أطماع إستعمارية ديال ؤروپا حيت بغاو يقسمو المغرب فعهد الحسن الاول بن محمد بن عبد الرحمن وكان تصدا ليهوم. ومن بعد عشرات السنوات وبسبب تمرد القبائل وضعف العلويين قرر السلطان مولاي عبد الحفيظ لي خلف خوه عبد العزيز بن الحسن، باش يوقع معاهدة فاس سنة 1912 و لي عطات لفرانسا كل الصلاحيات.
ومن بعد وصل مولاي يوسف ل حكم المغرب هو ولد الحسن وخو عبد الحفيظ، لي غادي يشهد عصرو مرحلة جديدة ف تاريخ لمغريب وهي تصميم علم لمغريب و فتتاح مسجد باريس ف فرنسا.
ومن بعد وصل محمد الخامس ل لحكم، وصل ل حكم المغرب وهو صغير، لي رجّع هيبة لعلويين بعد ما قاوم فرانسا ورفض القرارات ديالهم تم نفي ديالو معا عائلتو ل مدغشقر، وتم تنصيب ولد عمو محمد بن عرفة سلطان على المغريب من طرف فرانسا، لي زݣل لموت بسباب محاولة فاشلة د لغتيال.
وبعد سنوات قليلة رجع محمد الخامس من لمنفى ديال مدغشقر تحت ترحيب شعبي كبير، ومن بعد سنوات قليلة تم إعلان ستقلال المغريب على فرانسا و سبانيا. و كان محمد الخامس أول واحد غادي يتكلم بالعربية ف الامم الموتحدة، لكن وخا خدا الاستقلال بقا كيدعم الثورة الجزائرية ف الامم المتحدة شّي لي سرع الاستقلال. وكانت تفاقية بينو وبين الرئيس الجزائري المؤقت باش يسلم ليه الاراضي لي عطاتهم ليهم فرانسا أيام مولاي عبد الرحمن والاخير وافق بلي غادي يعطيه ليهم بعد لستقلال. لكن محمد الخامس مات سنة 1961م عام قبل ستقلال لجزائر.
ومن بعد وصل الحسن الثاني ل حكم المغريب وكمل على سياسة باه لكانت سترجاع لاراضي لمغريبية، لكن الجزائريين بداو كيديرو أعدار بحكم انهم دولة حديثة الاستقلال و النشأة و فالاخير رفضو. ونتجت عليها حرب رّمال لي غادي يتوغل فيها المغريب ف الغرب الجزائري ف بشار و تيندوف.
|
لجمهورية د التشيك ؤلا ريپوبليكا تشيكيا (بالتشيكية: Česká republika) هي بلاد ماكاطلش على لبحر جات ف أوروپا. تاتحدًها من الشمال پولونيا و ألمانيا، من الشرق صلوڤاكيا، من لجنوب لوطريش، و من لغرب ألمانيا عاود.
ما بين 1918-1939 و 1945-1992 كانو التشيك و صلوڤاكيا موحًدين ف بلاد وحدا كانت سميتها تشيكوصلوڤاكيا.
تسيكنو فالتشيك تقريبا 10.5 مليون د الناس و لعاصمة ديالها هي پراݣ. اللغة الرسمية د لبلاد هي التشيكية و لفلوس اللي كيتخدًمو هوما لكرونة د التشيك. النظام د لحكيم هو جمهورية برلمانية. التشيك داخلة ف بزاف د لمنضمات دولية بحال لأمم لمتحدة، ليتيحاد لأوروپي، الناطو و لمنضمة د التعاون ليقتيصادي و التنمية.
تشيكيا كانت تتسمى شحال هادي ب بوهيميا و كانت من دول لإمبراطورية الرومانية لمقدسة.
|
التوابت جماعة ترابية قروية كاينة ف إقليم آسفي، جهة مراكش آسفي، ساكنين فيها 10704 واحد، على حسب لإحصاء لعام 2014.
|
لجامعة د شيراز (بلفارسية: "دانشݣاه شیراز") هي أكبر جامعة فلمدينة د شيراز فإيران. تأسسات ف 1946, وكانت سميتها ديك الساعة "جامعة پهلڤي" على سميًت الشاه اللي كان حاكم إيران ديك لوقيتة.
|
الجاپون (ب جاپونية: 日本، كاتّنطق "نيپون" ولا "نيهون") هي دولة جزرية كاينة ف شرق آسيا. كيحدها بحر الجاپون من جيها الشرق ؤالمحيط الهادي من جيها د لغرب، ؤمجبدا 3000 كيلومتر على طول ساحل القارة من بحر أوخوتسك فالشمال حتال بحر الشينوا الشرقي ؤبحر الفلپين فلجنوب. الجاپون هي جزء من حلقة العافية ديال المحيط الهادي، ؤهاكا كولها كتضمن أرخبيل بُركاني طبقي ديال شي 6852 جزيرة بخمسة جزر رئيسية (هوكايدو، هونشو، كيوشو، شيكوكو، ؤأوكيناوا) كتشكل %97 من مساحة الدولة كلها اللي فيها 377.975 كيلومتر مربع.
الجاپون مقسمة رسميا لـ47 محافظة ؤتقليديا مقسمة لـ8 المناطق. تقريبا التولوتاين ديال تضاريس البلاد هي مناطق جبلية وغابات عامرة، ؤ قل من تمون لمساحة هي اللي تقدر تزرعها. ، ولي خلات الجاپون وحدة من اكتر الدول عامرا من ناحية ناس ؤالأكتر لمدونا لعامرا فالعالم، حيتاش كتر من %90 من ناس ديالها كايعيشو فلمناطق الحضرية. أكبر هاد لمناطق الحضرية هي المنطقة الميتروپولية اللي لبلاصة ديالها ف لعاصمة مدينة طوكيو، واللي هي أكبر وحدة فالعالم عامرة ب الناس ؤعايشين فيها 38 مليون واحد. الجاپون كاينة فالمرتبة حداش من بين أكتر الدول من حيت السكان بـ 126.2 مليون د ناس، من بينهم %97.8 من إثنية جاپونية.
الكانجي (ولا "المقاطع الشينوية") اللي كَيْكُوّْنو سمية الجاپون فـاللوغة الجاپونية كتعني "منبع الشمس"؛ فالعالم الغربي، البلاد معروفة فبعض لمرات بـالسوبريكي "البلاد ديال الشمس الطالعة". تاريخ الجاپون تميز بفترات ديال تأتر من مناطق خرة، الشينوا بالأساس، تبعاتها فترات ديال العزلة خصوصا من أوروپا الغربية.
|
الجبيلات جماعة ترابية قروية كاينة ف إقليم الرحامنة، جهة مراكش آسفي، ساكنين فيها 11234 واحد، على حسب لإحصاء لعام 2014.
|
الجديدة واحد لمدينة و جماعة ترابية حضرية مغربية ف إقليم/عمالة جّديدة، جهة دّار لبيضا سطات. الجديدة جات تقريبا على مسافة 100 كلم فالجنوب د الدار بيضا، و عاطية على لمحيط لاطلسي. تيسكنو فالجديدة 194934 واحد، على حسب لإحصاء لعام د 2014.
|
لجزائر ؤلا دزاير ولّا الجزاير ؤلا الݣزاير (بلعربية: الجمهورية الجزائرية الديموقراطية الشعبية - بلأمازيغية: ⵜⴰⴳⴷⵓⴷⴰ ⵜⴰⵎⴳⴷⴰⵢⵜ ⵜⴰⵖⵔⴼⴰⵏⵜ ⵜⴰⴷⵣⴰⵢⵔⵉⵜ) هي الدولة لكبيرة ݣاع ف لميساحة ف إفريقيا، هي طرف من لمنطقة لمغاربية فشمال غرب إفريقيا. تايحدّها لبحر لبيض لمتوسط ف الشمال، تونس ف الشمال الشرقي، ليبيا ف الشرق، النيجر ف الجنوب الشرقي، مالي وموريتانيا فالجنوب لغربي، ؤ لمغريب ف لغرب. النضام د لحكام فيها هو شبه رئاسي، و هي مقسومة إداريا ل 58 ولاية و 1541 بلدية.
لبلاصة اللي فيها لجزائر عندها تاريخ قديم و دازو منها بزاف د لحضارات منهم النوميديين و لفنيقيين و لقرطاجيين و الرومان و لأمويين و لعباسيين و لأدارسة و لمرابطين و لموحدين و الزيريين و الحماديين و لعتمانيين، قبل ما تحتّلها فرانسا ف 1830. بقات فرانسا محتلاّها تال 1962، و هو لعام اللي ستاقلات فيه لجمهورية د لجزائر من مورا حرب بقات 8 سنين و ماتو فيها كثر من مليون واحد، و عليها تاتسمّا لجزائر: "لبلاد د لمليون ونص مليون شهيد".
تيسكنو ف لجزائر تقريبا 45 مليون د الناس، و لعاصمة ديالها و أكبر مدينة فيها هي لجزائر لعاصمة. اللغات الرسمية د لبلاد هوما لعربية و لأمازيغية، و لفلوس اللي كاتخدّم هي الدينار لجزايري. لجزائر داخلة مع بزاف د لمنضمات عالمية بحال لأمم لمتحدة و لجامعة د الدول لعربية و أوپيك، و هي عضو مؤسس ديال لإتحاد لإفريقي و لإتحاد د لمغرب لعربي.
السمية ديال لبلاد.
لجزاير سميتها بلعربية الجزائر، و ب لجزايرية: دزاير، و ب لأمازيغية لزاير. رسميا سميتها الجمهورية الجزائرية الديموقراطية الشعبية، و بلأمازيغية تݣدودا تازايريت تامݣدانت تاغرفانت.
سميت لبلاد جاية من سمية ديال مدينة لجزائر لعاصمة لي بدورها جاية من العربية الجزائر لي معناها مجموعة ديال لجزر.
|
الجعافرة جماعة ترابية قروية كاينة ف إقليم الرحامنة، جهة مراكش آسفي، ساكنين فيها 10896 واحد، على حسب لإحصاء لعام 2014.
|
الجعيدات جماعة ترابية قروية كاينة ف إقليم الرحامنة، جهة مراكش آسفي، ساكنين فيها 12296 واحد، على حسب لإحصاء لعام 2014.
|
لحاج بلعيد (تولد ما بين 1870 و 1875 - مات ف 1945) كان رايس و شاعر ديال لأغنية لأمازيغية، و من الروايس اللولين لي أسسو فن روايس لي معروف عند المجتمع الناطق ب تشلحيت خصوصا ف سوس.
حياتو.
تولد الحاج بلعيد ف سوس ف لمغريب. العام فاش تولد ممعروفش بالضبط ولكن على حساب ماكيقولو شي فرانساويين لي كتبو عليه أنه تولد ما بين 1870 و 1875.الحاج بلعيد تولد و كبر فوسط فاميلة فقيرة ، فبلاصة خارجة على المدينة كيكول ليها "أنو ن عدو" فالجماعة ديال "ويجان" لي كاينة فشرق إقليم " تزنيت" فسوس. اباة الحاج بلعيد توفى و خلاه مازال صغير، ملي كبر شوية مو دخلتو المسيد لعل و عسى يتعلم يقرا و يكتب ولكن الظروف الصعيبة لي عاش فيها مسمحاتش ليه يكمل و خرج باش يخدم ويعاون مميمتو على الزمان و خدم فالسرحة مودة، كان ملي كيمشي يسرح كيدي معاه لعواد ديالو باش يلهي راسو. ومن تم بانت لموهيبة ديالو ف لغنى.
لحاصول الحاج بلعيد من الناس ليعطاو بزاف للأغنية لأمازيغية ولي معمرو يتنساو ف الداكرة لأمازيغية.
لوفاة ديالو.
توفى الحاج بلعيد ف عمرو ستين عام، جوايه 1945 على حساب ما قالو شي بقشايشيا فرانساويين.
|
الحاكم العام لجزيرة الشاكرباكربن (ب لفرانصاوية Gouverneur général de l'île Chakerbakerben) فيلم سينيمائي ديال لمخرج لمغريبي نبيل لحلو تعرض ف 1980. لفيلم، بحال أغلب أفلام لحلو عندو طابع و ستيل سريالي و متأتر بالتجربة لمسرحية تجريبية ديال نبيل لحلو.
لقصة كاتعاود حياة خدام بسيط ف مطبعة معقول و نزيه و تايآمن بقيم لعدالة. لواقع و لفساد غادي يخليه يمشي ف طريق إبداع فني ساخر و سريالي باش يقدر يعبر بلا ما تقيسو الرقابة و لقمع.
|
لحب ؤلا لبغو هو واحد لحالة نفسية لي تيحسو بيه بزاف د لخلايق بحال بنادم ولا لحيوان. يقدر يكون لحب ما بين بنادم وحيوان ديالو مثلا، ولا مابين بنادم وبنادم آخر بحال رّاجل معا مراتو ولا لوالدين معا ولادهم.
لحب كيكون مرتابط ب أحاسيس إيجابية بحال السعادة، لإتارة، الرضا على لحياة، و النشوة، و ب أحاسيس سلبية بحال لغيرة، الستريس، لخوف ديال فقدان لحبيب، لكعيان ؤلا لغضب يلا كان حب من طرف واحد، و لحزن على لبعد ؤلا لموت د لحبيب.
وخا لحب عندو ساس بيولوجي عند بنادم و بزاف د لكائنات لحية، باقين لعولاما كيتداكرو بيناتهوم واش جميع لمضاهر ديالو عندها ساس بيولوجي ؤلا تقافي. ف لغالب هاد الجوج عناصر كيلعبو دور ف أشكال التعبير على لحب، لي يقدرو يختالفو من تقافة ل تقافة خرة.
على حساب عالم لپسيكولوجيا زيك روبين، لحب الرومانسي كيتميّز ب هاد لحوايج:
|
حرب كردستان لعراق (1974-1975) هي واحد الحرب ف كردستان لعراق سالات بالربح ديال لعراق. بدات ف عام 1974 و سالات ف 1975 و ربح فيها لعراق مين كان حاكمو حزب لبعث.
|
لحروف د دّاريجة هيا لحروف لّي كاتكتب بيها دّاريجة لي كاتكون عادتن هيّا نيت لحروف د لعربية، معا شي حروف زايدة، ف نّصوص ؤ تّوجيهات ؤ لإشهارات، ؤ شي مرات لحروف لّاتينية ؤ لأرقام بحال ف شّاط، ف لميساجات د تيليفون ؤ لجومال لقصيرة ؤ صّوشل ميديا. لكتابة د دّاريجة بشكل عام كاتعكس تّغيير لي حاصل ف لعقلية د لمغاربا توجاه دّاريجة لمغريبية ؤ دّور ديالها ف تّقافة ؤ لمجتمع.
حيت دّاريجة ماعندهاش معيار د لكتابة لي كولشي متافق عليه، ماكاينش تّيفاق كامل على لحروف د لكتابة، سوا من حيت نّوع (حرف لاتيني ؤلا عربي)، ؤلا تا لكتابة د أصوات محددين.
ف مصادر مختالفين.
معجم الدارجة المغربية (بوسلام).
ف ديال محمد بوسلام هادو هوما لحروف لي تّعتامدو ف لكتابة ديال دّاريجة ب هاد تّرتيب: ا، أَ، آ، أُ، إِ، ب، بٍ (p)، ت، ث، ج، ح، خ، د، ذ، ر، ز، س، ش، ص، ض، ط، ظ، ع، غ، ف، فٍ (v)، ق، ك، كَ (g)، ل، م، ن، ه، و، ي.
النطقان د لحروف.
نّوطق ديال لحروف كيقدر يختالف من منطقة ل خرة ف لمغريب، ؤ كيقدر يتشابه شوية معا داريجات ؤلا عاميات خرين بحال ديال دزاير. لقاف متلا كيتّنطق غالبا بحال لقاف لعربية ولاكين ف بعض لمناطق كيتنطق قاف ناشفة بحال لقاف لياماني و كاين اللي كينطقو بحال لهمزة كيما لمصريين و هادي لحالة ديال لفّاسا ولاكين كيتكتب -ق- ب طاريقة موحدة ؤ كولا واحد عندو لحق يقراه كي بغا.
لملاقية معا التعريف.
لحروف شّمسية.
هيا لحروف لي فاش كاتكون ف لول ديال جّملة ف تّعريف كاتّنطق ب شّدة (ؤ تقدر تّزاد ليها "ال" ديال تّعريف بحال ف لعربية، علا حساب ليتيفاق لمعمول بيه) ؤ هيا نيت لحروف شّمسية ف لعربية ؤ كانزيدو حتا حرف جّيم.
لحروف لݣمرية.
لام تّعريف كاتنطق ف هاد لحروف بحال لݣاف ف "لݣمرة".
|
الحسين إبوركا ؤلا دا حماد (ب لأمازيغية : ⵍⵃⵓⵙⴰⵢⵏ ⵉⴱⵓⵔⴽⴰ) تولد فـ1938 ؤ مات فـ3 يوليوز 1999 فمراكش، كان ممتل مغريبي بتاشيلحيت.
حياتو.
تزاد الحسين إبوركا عام 1938 بدوار أيت إبراهيم أيوسف أربعاء رسموكة. وبدا ف لفن بالحلاقي ؤ من بعد بالسينما لأمازيغية. تعرف بـ"دا حماد" من دور ديالو ف فيلم "ⴷⴷⴰ ⵃⵎⴰⴷ ⴱⵓⵜⴼⵓⵏⴰⵙⵜ" (كتنطق -دّا حماد بوتفوناست- ب دارجة : دا حماد مول لبقرة).
ريپيرتوار.
تعرف الحسين إبوركا بفيلم "بوتفوناست" عام 1990 لي فيه 5 ديال الأجزاء واللي لعب البطولة فيه مع محمد أبعمران. مثل حتا ففيلم موكير عام 1994 قبل مايموت نهار الخميس 03 يوليو 1999.
|
لحاج لحسين التولالي (تولد ف 1924 ف تولال - مات نهار 7 دجنبر 1998 ف مكناس) كان فنان مغربي ديال لملحون.
الحسين التولالي تولد ف تولال حدا مكناس, وكانو تيهضرو بالشلحة فدارهم. كان تيمشي بزاف لمكناس باش يتعلم الصنعة, وتما فين تعلًم الدارجة و تعلًم معاها لمحلون مع الصنايعية اللي خدم معاهم حتى ولاً مولوع. واخا ماكانش قاري, كان تيحفظ لقصايد بالزًربة ومزيان, وداكشي علاش ختارًوه الشيوخ باش يخدم معاهم حتى ولاَ فنان محترف د لملحون.
التولالي من أكثر لفنانة دلملحون اللي معروفين, وتسارا لعالم وغنا لمحلون ف بزاف د لبلدان بحال فرانسا وهولاندا. ف 1994 كتب عليه الجورنال لفرانساوي لوموند ملي مشا يغني فباريز.
مات الحاج الحسين التولالي ف مدينة مكناس ف 7 دجنبر 1998 و خرجات عليه واحد لقصيدة د لملحون اللي تسمات بسميتو باش تكرمو.
|
الحنشان جماعة ترابية حضرية كاينة ف إقليم الصويرة، جهة مراكش آسفي، ساكنين فيها 4906 واحد، على حسب لإحصاء لعام 2014.
|
لحياينة هي اتحادية قبائل ف إقليم تاونات و هي من اصل عربي هلالي. على حساب لاسطورة و الترات الشفوي ديال لقبيلة، لحياينة كلهم كينحادرو من لولاد ديال تلاتة ديال خوت ليهوما عمران و عليان و رياب. لحياينة كيهضرو ب دّاريجة و لهجتهم كتصنف ك لهجة هلالية. لحياينة معروفين بتربية لخيول و فن لهيتي.
|
كازابلانكا (كازا بلمختصر)، الدار البيضاء ب لعربية، ⵜⵉⴳⵎⵎⵉ ⵜⵓⵎⵍⵉⵍⵜ تيݣمّي تومليلت ب لأمازيغية، Casablanca "كازابلانكا" بلفرونسي ، ( "أنفا" او ⴰⵏⴼⴰ هوا لإسم لقديم ديالها، من أصل أمازيغي) مدينة مغربية كاينة في وسط-غرب المغرب و المقر ديال جهة الدار البيضاء ـ سطات. هي المدينة لي معروفة بانها أكبر مدينة من ناحية السكان. و كذلك معروفة بالمعاملات التجارية حيت كازا كضم عدد كبير من الشركات و المقاولات. بالإضافة علا هدشي كازا كتعتبر العاصمة الاقتصادية ديال لمغريب.
أصل سّمية.
قبل ماتكون هاد سميّة لي كانعرفو دابا، كانت هاد لمدينة سميتها ⴰⵏⴼⴰ "أنفا" و هي سمية أمازيغية كاتعني تل اولا مرتفع أرضي، من بعد هاد سمية ولات دابا كاتݣال غي لوحد لحي معروف فكازا (أنفا)
أما كازابلانكا لي ب لعربية "الدار البيضاء" جات من تسمية ديال صبليون و لبرطقيز (لبرتغاليين). وخداو هاد السمية من واحد لمنارة ديال لبحارة كانت كاتضوي ب ليل باش تݣيديهم. هاد لمنارة تهدمات و مابقا فيها غير لملامح ديالها. وحيت كانت كتشبه ل دار ملونة ب لبيض سماو لمنطقة Casabranca (كاسابرانكا) ولي كتعني دّار لبيضا ب لبرطقيزية ؤ طّرجمات ب صبليونية ل Casablanca (كاسابلانكا).
تّاريخ.
لمغاربة لقدام كانو كيعيشو من أزمنة سحيقة ف لمنطقة ديال كازا، حيت تلقاو ف لمحيط ديالها آتار كترجع ل عصور ما قبل تّاريخ. ف لقرن لعاشر قبل لميلاد تبنات قرية ؤلا مدينة ف ديك لمنطقة تسمات أنفا (كتعني لكدية ب لأمازيغية) ؤ كانت تابعة ل مملكة موريطانية. بحكم لموقع لستراتيجي ديالها، غادي يستعملو لفينيقيين لمرسا ديالها باش يتاجرو معا لمور، ؤ موراهوم رّومان فاش شدو لمنطقة ؤ ولات تابعة ليهم.
ف لبدية ديال لقرون لوسطى معا دخول ديال لإسلام ل لمغريب غادي تولي أنفا عاصمة ديال برغواطة، ؤ غادي تبقا هكاك، حتا قضاو لموحدين علا لبرغواطيين ف لقرن 12 ميلادي.
ف 1468 لبرطقيز غادي يدمرو أنفا، ؤ ف 1755 غادي تعاود تدمر ب زلزال، لّي غادي تخلي سّكان ديالها يهجروها. مي ف 1770 سّلطان محمد تالت بن عبد الله غادي يعاود يبني لمدينة ب سمية جديدة: دّار لبيضا.
جغرافيا.
كازا كتوجد فالشاوية لمعروفة ب لفلاحة ديالها من قديم الزمان، و اللي باقة لدابا محافضة على هاد الصفة، و حيت كازا كطل على لبحر ،فهي كتوفر تا على لموارد السمكية اللي كادخل للمغريب بزاف ديال لفلوس. لا من ناحية الصيادة ولا من المراسي لي كتجيب بزاف ديال الباطوات السياحية و حتى التجارية.
نّاس.
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 960.812 لي ساكنين ف الدار البيضا، سوا مغاربا ؤلا أجانب، ؤ كانت ديجا أكبر مدينة مغريبية من حيت عاداد سّكان.
الجو.
الجو فكازا غالبا كايكون عادي و بعض المرات كايكون بارد حيت يمكن توصل الحرارة بعض المرات فالعام لقل من 8 الدراجات سيلسيوس و كاترتفع حتل 27 درجة مئوية سلسيوس كمعدل عام.
الطبيعة.
الجو ديال كازا بدا كيعاني هاد السنوات الخيرة بسباب لوزينات ؤ اتّأتير ديال لحتيباس لحراري لي كيعرفها العالم، وممكن نشوفو هاد التغير فالشتا لي مابقاتش كاتطيح في الوقات ديالها، فالامراض لي بدات كتنتاشر، فالدخان لي ديما كيغطي السما فكازا.
|
لّوغة لمغريبية ؤلا دّارجة لمغريبية، هي وحدا من لوغات لي كايهدرو بيها لمغاربة. دّارجة د لمغريب قريبة بزاف لدارجة د دزاير، و كاتشبه شوية تا لدارجة ديال تونس. دّارجة د لمغريب عندها تركيب لغوي جاي من لأمازيغية، و لكلمات من لأمازيغية و لعربية. فالتاريخ ديالها تأترات ب بزاف د لوغات منها لبرتغالية ولفرانساوية وصبليونية.
ف دّوستور د لمغريب، لّوغة لأمازيغية ؤ لّوغة لعربية هوما بجوج لوغات رسمية ف لبلاد، ولاكين ماكاينش وضوح واش هي لعربية لفصحى ؤلا دّاريجة. لفصحى كاتخدًم فشي حوايج رسمية بحال لخطب دينية ولوراق د لإدارات ولأخبار د تلفازة. دارجة تاتخدًم ف لحياة ليومية، ؤ كاتستعمل بزاف ف لبرامج ترفيهية ديال تلفازة ؤ سّينيما ؤ لإشهارات ؤ ف لپيرمي.
كاين بزاف ديال لهجات ف دارجة، و كلهم تيفهمو بعضياتهم مزيان. لهجات ديال الدار البيضا والرباط وفاس هوما لي معروفين بزاف، وكايتستعملو فوسائل لإعلام كتر من لاخرين بحال ديال طنجة و وجدة.
دارجة هي لوغة لأم ديال مابين 50 تال 75 فالمية ديال لمغاربة. لوغة لأم لاخرا لي كاينا هي لوغة لأمازيغية. بزاف ديال ناس لي لوغة لأم ديالهم هي لأمازيغية تعلمو دارجة من بعد و لاو تايعرفو يهضرو بيها.
السمية.
لأصل ديالها.
كلمة "دَارِجَة"، لجمع ديالها "دوارج"، ف لعربية لفصيحة كاتعني لهجة مهضورة، يعني ضد لوغة مكتوبة. بشكل عام، كلمة "دارج" ف لعربية كاتعني شي حاجة عتيادية و متداولة (متلا "لباس دارج"، "طعام دارج"). لفيعل "دَرَجَ" ف لعربية عندو بزاف د لمعاني، منهوم "شاع"، "نتاشر"، "طلع". و ف دّاريجة كانڭولو "درّج كلامك باش يفهموك نّاس"، بمعنى وضّحو و سهّلو ف لفهامة.
تّاريخ.
علا مر تّاريخ كانو لمغاربة كيهضرو لوغات مختالفين، علا حساب لمؤترات تّاريخية ؤ لعسكرية ؤ تّقافية لّي دازت منها لمنطقة. ماعرفناش إينا لوغة هضرو بيها لمغاربة ف عصور قديمة بزاف، ولاكين معا لبدية د لعصر نّيوليتي (هادي 5000 عام) كانو لمغاربة ديجا كيهضرو شكل قديم من شكال لأمازيغية.
ف لعصر د لحديد لّي جا موراه، كنلقاو بلي لّوغة لبونيقية ؤلا لفينيقية د قرطاج ولات متداولة ف لمدون كا لوغة د دّين ؤ تّقافة ؤ لإدارة، ولاكين لأي درجة كانت كاتّهضر، ماشي مؤكد حاليا. برّا لمدون كانت لأمازيغية مسيطرة بلا منازع. ليونانية لقديمة كانت حتا هيّا عندها وجود كا لوغة ديال تّداول تّقافي ؤ لبيع ؤ شرا. ف لعصر رّوماني كنلقاو بلي وقع نتيقال ل لّاتينية كا لوغة د لإدارة ؤ تّداول. هاد لمرة كاينين بزاف د لأدلة بلي كانت متداولة بين نّاس ف لمدون، لّي كانو كيهضرو بيها كا لوغة د لم ديالهوم. ؤ مرة خرة، لأمازيغية بقات هيّا لّوغة لّولة د لمغاربة برا د لمدون، ؤ ماشي مستبعد تكون كانت متداولة حتا ف لمدون كيفما دابا. لبونيقية كانت بدات كتختافي ديجا معا دّخول د رّومان، ؤ آخر لأتار ديالها ف شمال إفريقيا كنلقاوهوم ف لقرن رّابع لميلادي.
معا دّخول د ليسلام ل لمغريب، كيتزاد رافد جديد هوّا لعربية ؤ تأتير لمشرقي لّي جابتو معاها ديال لوغات بحال لفاريسية لّي لعربية ديجا كانت متأترة بيها. دّاريجة تطورات من لعربية (سيرتو لّهجة د موضار) ولاكين ماشي مستبعد، تكون جزئيا تطورات من لّهجة لقديمة د لمدون لّي كانت مخلطة معا لّاتينية. كنلقاو أتار بلي لّاتينية بقات مهضورة عند شي بعضين حتال لقرن 12 لميلادي، ؤ كانو ناس كيخلطوها معا لعربية. هادشي سيرتو ف لأندالوس لّي كانت متيداد ديال لمغريب ف داك لوقت، ؤ باقي من بعد غادي تلعب دور ف تّطور ديال دّاريجة.
دّخول ديال بني هلال ؤ جماعتهوم دار تحول كبير ف تّقافة د شمال إفريقيا ؤ د لمغريب ب شكل خاص، ماشي حيت جاو ب أعداد كبيرة بزاف كيفما كيعتاقدو لبعض، مي حيت لهجومات لي دارو علا لمدون، دفعو نّاس د لمدون لّي كانت ديجا معربة، باش تهرب ل لعروبيات، شّي لي دخل لعربية ل لمرة لّولة ل لمجال لقروي، ؤ زيد علا هادشي لستيقرار ديالهوم ب موافقة ديال سّلاطين د لمغريب ف مناطق بحال دكالة، شاوية ؤ لغرب، لّي بدات كتعرب من داك لوقت، وخا أغلبية د سّكان لؤصول ديالهوم بقات محلية أمازيغية.
تّفاعل مابين لأمازيغية ؤ لعربية د لمغريب (دّاريجة) بقا مستامر هاد لقرون كاملين ؤ ماعمرو حبس. كاينين ليسانيين بحال محمد بودهان لّي ݣاع كيعتابرو بلي دّاريجة ماشي لوغة لّي جابوها لمهاجرين لعرب، مي هيّا لعربية لّي تعلمو ليها لأمازيغ، ؤ نطقوها ب لّكنة ديالهوم، ؤ دخلو ليها أساليب ؤ تراكيب لّي ماكانلقاوهاش ف لعربية، ولاكين هيّا طرجمة حرفية ل تعابير أمازيغية.
ليهود لمغاربة بقاو ملي جاو هادي 2500 عام كيستعملو لّوغة لعبرية ف لمجال دّيني ؤ ف لهضرة ديالهوم، ؤ معا مرور زّمان تطورات عندهوم لهجة نقدرو نسميوها دّاريجة ليهودية.
معا طّرد د لموريسكيين ؤ لهجرة ديالهوم ل مدون بحال سلا ؤ تطوان كيتزاد تأتير د لعربية د لأندالوس ؤ لموزارابية، لّي كاتشبه خليط مابين سّپنيولية ؤ لعربية. ؤ ب لحتيكاك معا لعتمانيين كنلقاو بلي مصطلحات أصلها تركي دخلات ل لهضرة د لمغاربة سيرتو ف لمجال لعسكري، بحال "قشلة "، "نيشان"، "باشا"، ؤ غيرهوم.
ف لفترة لحديتة، لحتيلال لفرانساوي ؤ سّپنيولي دخل مصطلحات جداد من هاد جوج لوغات ل دّاريجة، سيرتو من لفرانساوية ف داكشي د طّيكنولوجيا، ؤ هاد تّأتير ستامر حتا مورا لستيقلال. تّعميم ديال تّعليم ؤ لإعلام ف لمغريب زاد من تّأتير د لعربية ؤ لفرانساوية، ؤ حتا نّݣليزية مؤخرا.
لهجات.
تكونات لوغة لمغريبية من بزاف ديال لّهجات لي جاو من جوج ديال لمجموعات مختالفين وراتيا لّي هوما: لقبلهيلالية ؤ لهيلالية. تأتير د لأمازيغية كان كبير حتا هوّا سيرتو قبل لفترة د لستيعمار، ؤ باقي مستامر سيرتو من نّاحية د لبنية ؤ تّركيب د لجمل ؤ شي كلمات. كاينين مؤترات خرين بحال لستيعمار براسو، ب زّيادة د كلمات أصلها سپنيولي (لّي ب حكم لقرب لجغرافي تقدر تكون دخلات ديجا قرون قبل) ؤلا فرانساوي، ؤ قبل من داكشي لهجرة ديال لموريسكيين ل لمغريب، ؤ تّبادل معا لعتمانيين لأتراك سيرتو ف داكشي ديال لحرب. هادشي كولو ماأتّرش علا لمناطق كاملين ب نفس طّريقة ؤلا ب نفس دّرجة، ؤ معا تّراكم ديالو، عطانا لهجات مختالفين ديال دّاريجة علا حساب لمناطق، ؤ حتا لمستوى لجتيماعي ؤ لمعرفي.
لكلمات.
كاتميز لّوغة لمغريبية بتكوينها لّي جاي من لّوغة لأمازيغية. من بعد دخول لإسلام ل لمغريب، بقاو بزاف ديال الناس كايهضرو ب لأمازيغية. ؤ ف لفترة ديال سياسة تّعريب، بزاف ديال لامازيغ ولاو كايهضرو جوج لوغات ل أجيال قبل ما يخليو لوغتهوم ويبداو يخدًمو لعربية بوحدها، ولاكين بقاو متأترين ب لّوغة لأمازيغية هاد تّأتير لي كايتزايد من شّرق ل لغرب ديال شمال إفريقيا، ؤ كيوصل ل لأوج ديالو ف لمغريب، لي خلا لّوغة لمغريبية تأتر بزاف ب لأمازيغية كثر من لاخرين.
لّهجات د لمدون لقدام تأترات ب صّبليونية حيتاش سكنو فيها بزاف د نّاس ديال لاندالوس ؤ لموريسكيين لّي كانو كايهضرو ب صّبليونية ؤلا لموزارابية.
كلمات أصلها عربي.
أغلبية د لموعجام د دّاريجة أصلو من لعربية. معا تّعميم ديال لإعلام ؤ تّعليم لعومومي ف لمغريب، كنلقاو بلي كلمات جداد دخلو من لعربية بحال كلمة "حداتة" لّي ولات كتستعمل كتر من "تاعصريت" لّي كانو كيخدمو لمغاربة، ؤلا من لهجات/لوغات عربية خرة بحال لمصرية، بحال كلمة "بلطجي". هادي ليستة د بعض لكلمات لّي متداولين بزاف ؤ جايين من لعربية:
كلمات أصلها أمازيغي.
طرف كبير من لموعجام د دّاريجة لي عندو علاقة ب لفلاحة، ب لرض، ب لبحر ؤلا لحيوانات لّي كيعيشو فيهوم، جاي من لأمازيغية. هادي من بين لأسباب علاش نّاس د لمدون كيجيهوم تّأتير د لأمازيغية قل من ما هوّا ف لواقع، حيت بزاف د هاد لكلمات ماكيتستعملوش ف لمجال لحضري. هادي ليستة د بعض لكلمات لمتداولة ف دّاريجة أصلها من لأمازيغية:
كلمات أصلها فرانساوي.
معا لستيعمار لفرانساوي ل لمغريب كتبدا لفرانساوية تأتر علا لهضرة د لمغاربا، سيرتو ف سّميات د طيكنولوجيات لّي ماكانوش معروفين عند لمغاربا قبل. هاد تّأتير بقا مستامر حتا مورا لستيعمار حيت لفرانساوية بقات داخلة ف تّعليم ؤ لإعلام ؤ لقتيصاد د لمغريب بشكل كبير. هادو 10 د لكلمات أصلهوم فرانساوي متداولين بزاف:
كلمات أصلها سپنيولي.
بحوكم لقرب لجغرافي ؤ تّاريخ لمشترك كنلقاو بلي كلمات كتيرة دخلات ل دّاريجة من سّپنيولية، يمكن من لقرون لوسطانية، لبعض منها يقدر يكون دخل علا طريق لموزارابية لّي كانو كيهضرو بيها شي موريسكيين. كنلقاو هاد تّأتير كتر ف دّاريجة شّمالية، ولاكين كاينين كلمات د سّپنيولية لّي دخلو ل دّاريجة بشكل عام، من بينهوم هاد 10 د لكلمات:
كلمات أصلها تركي.
ف لمجال لعسكري لمغريب خدا بزاف د لأساليب ؤ طّرقان ديال تّنضيم د لجيش من عند لعتمانيين تّواركا، كيفما لعتمانيين خداو من لمغريب عناصر تقافية بحال طّربوش لّي كيسميوه "فاس". هادو 10 د لكلمات دازو من تّركية ل دّاريجة:
كلمات أصلها عبري.
من غير لّهجة ليهودية د دّاريجة لّي كانت كتخلط فيها دّاريجة معا لعبرية، كنلقاو عدد د لكلمات دخلو من لعبرية ل ستيعمال لعام د لمغاربة. من بينهوم:
كلمات عندها أصل أخور.
ف نيطاقات محددين، عندهوم علاقة بشي تقافة محددة متلا، كنلقاو كلمات جايين من لوغات خرين. سّميات د لبلدان ؤ د لمناطق لبرانيين، ؤ د لعادات ؤ تّقاليد ديالهوم، كيكونو مامطرجمينش ؤ موخودين كيفما هوما من لّوغات لأصليين ديالهوم. متلا:
|
الدارجة التطوانية هي الدارجة لي كيهضرو الناس د المدينة د تطوان و النواحي ديالا، و عندها تأثيرات من العربية د الأندلس و اللهجة الجبلية لي قريبا لها.
|
لمملكة د الدانمارك (بالدانماركية : "Kongeriget Danmark" ) ولاّ الدانمارك، هي واحد لبلاد فالشمال د أوروپا تيسكنو فيها تقريبا 6 د لمليون د الناس.
تاتحدّها السويد و النورڤيج من الشمال، و ألمانيا من الجنوب. لعاصمة د الدانمارك هي كوپنهاݣن، واللغة الرسمية فيها هي الدانماركية.
الدانمارك داخلة ف الاتحاد الأوروپي، وتاتخدًم العملة د الكرونا الدانماركية. الملكة د الدانمارك ديال دابا سميتها مارݣاريت التانية.
الدانمارك تابعا ليها جوج ديال المناطق اللي عندها حكم ذاتي, وهي جزر الفاروي, و ݣرونلاند.
|
دستور المغرب 2011 هو الدستور السات ديال المغرب من نهار خدا الاستقلال. هو أعلى قانون كاين فلبلاد وهو اللي تاينضم السلطات والعلاقات اللي بينها فالمغرب: الملك، الحكومة، البرلمان والسلطة القضائية. فيه 180 فصل وبدات الخدمة بيه رسميا ف 30 يوليوز 2011.
|
الدشرة جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 7522 واحد، على حسب لإحصاء لعام 2014.
|
الدشيرة الجهادية جماعة ترابية حضرية كاينة في إقليم إينزݣان آيت ملول، جهة سوس ماسة، ساكنين فيها 98386 نسمة، على حسب الإحصاء العام 2014.
|
الدويران جماعة ترابية قروية كاينة ف إقليم شيشاوة، جهة مراكش آسفي، ساكنين فيها 16138 واحد، على حسب لإحصاء لعام 2014.
|
لجمهورية د الراس لخضر (ب لبرتغالية: República de Cabo Verde) هي بلاد جزيرة جات ف إفريقيا، و تابعين ليها 10 د لجزر بركانية كلها ف لمحيط لأطلسي. أقرب بلاد للراس لخضر هي السينيݣال اللي جات على 570 كيلوميطر منها.
تا واحد ماكان تيسكن فالراس لخضر تال 1470 اللي كان لعام اللي كتاشفو فيه لبرتغاليين ديك لجزر و ستعمروهم. موراها بداو كيخدًموهوم باش يدوًزو منهم لعبيد اللي كيتسيفطو للميريكان. ملًي تمنع لبيع و الشرا د لعبيد ف لقرن 19 هبط لقتيصاد د الراس لخضر، ولكن ولاًت طريق مهمة د لباطًويات اللي غادة ما بين إفريقيا و لميريكان. من مورا قرون د ليستيعمار د لبرتغال ستاقلاًت جمهورية الراس لخضر رسميا ف 1975.
تيسكنو فالراس لخضر تقريبا نص مليون د الناس و لعاصمة ديالها هي پرايا. اللغة الرسمية ف لبلاد هي لبرتغالية، و لفلوس اللي كاتخدًم هي إسكودو د الراس لخضر.
الراس لخضر عضو ف بزاف د لمنضمات بحال لأمم لمتحدة و ليتيحاد ليفريقي، و ليقتيصاد ديالها كيخدم بزاف بالسياحة و لخدمات.
|
الراشيدية هي واحد لمدينة مغربية كانت كتسمى من قبل "قصر السوق". هي العاصمة ديال إقليم الراشيدية، لي كيتعتبر تالت أكبر إقليم ف لمغريب و طرف من جهة درعة تافيلالت.
تيسكن فالرشيدية تقريبا 95.000 واحد على حساب الإحصائيات لي تدارو ف2010. ف 1912, الفرانساويين أسسوا المدينة د الرشيدية و عتبروها قاعدة عسكرية باش تقابل القصور ديال "مدغرة" لي كانت كتضم الٱلاف ديال المقاومين و الناس ديال تافيلالت لي كان عندهوم مشكل مع المستعمر الفرانساوي.
فالإقليم ديال الراشيدية كاينة واحة الزيز للي كتعتبر أكبر واحد ف إفريقيا و أكتر وحدة كاتنتج التمر.
من غير التمر الراشيدية معروفة تا بالسياحة الجبلية والصحراوية و معروفة حتى بإنتاج المعادن لي الأغلبية ديالها كاتصدر على برا.
|
الرافعية جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 5356 واحد، على حسب لإحصاء لعام 2014.
|
الرَباط (ب لعربية الرِّبَاطُ - ب لأمازيغية ⵔⵔⴱⴰⵟ) مدينة ف الشمال لغربي د لمغريب ف لجيهة د الرباط سلا قنيطرة. هي لعاصمة د لمغريب من عام 1912م. ما بينها و ما بين مدينة سلا كاين واد بورݣراݣ لي كايخوي ف لمحيط لأطلسي، و اللي كيطلُو عليه بجوج. على حساب آخر إحصاء دارتو المندوبية السامية للتخطيط ف عام 2014، العدد ديال الناس لي كيسكنو ف فالرباط هو 577.827.
التاريخ.
دازو على سلا و الرباط بزاف ديال شعوب، بحال لفينيقيين و لقرطاجيين لي دارو سوق ديال تجارة معا سكان ديال لمنطقة. بعد منهم جاو رومان لي أسسو مستوطنة فبلاصة سوق و سماوها سلا كولونيا و لي مزال لآتار ديالها كاين فموقع شالة. أول تاسيس رسمي دمدينة الرباط بدا معا لمرابطين ف وقت يوسف بن تاشفين لي دار قلعة (سميتها دابا قصبة لوداية) باش يحبس لهجمات د لبرغواطيين. ف 1140 فلوقت دلأمير تاشفين بن علي تحولات لقلعة لرباط تسما قصر بني تارݣة.
قبل تّاريخ.
تاريخ لقديم دالرباط ماكانش معروف بزاف، حيث ݣاع لباحثين ولمؤرخين اللي كانوا خدمو على الرباط فاللول كانو متبعين التأسيس ديالها فتاريخ لوسيط وداكشي اللي جا مبعد.
أول مرة غادي تكون لهضرة على شنو كان فالرباط فما قبل تاريخ هو فاش لقاو بصدفة شي عضوما د بنادم بالضبط لفك لتحتاني و طراف ديال لفك لفوقاني دلجمجمة عام 1933 فواحد لكاريير جا فلمنطقة دلقبيبات مابين الرباط و تمارة. عام 1934، حدد لباحت لفرانساوي جان مارسيل بلي هداك بنادم اللي تلقاو لعضوما ديالو كان هومو إيريكتوس. هاد ليحتيمال كيعني بلي كاين شي ناس اللي يقدرو يكونو سكنو فلمنطقة دالرباط ما بين 1.9 د لمليون عام و 300.000 عام قبل زيادة دلمسيح. ف 1942، قالو لباحتين لفرانساويين رولمان ونوفيل بلي هداك بنادم اللي تلقاو لعضوما ديالو عاش فلعصر بين الجليدي ريس - فورم، و للي بدأ هادي 380.000 عام. ف 1958/59 قال لباحث لفرانساوي قال بلي بنادم لي تلقا فالرباط هو تخليطة مابين هومو إيريكتوس بيكينينسيس و هومو نيانديرطالينسيس. هاد ليحتيمال كيعني باللي كاين شي ناس اللي يقدرو يكونو سكنو فلمنطقة د الرباط ما بين 350.000 عام 35.000 عام قبل زيادة دلمسيح.
من بعد هاد ليكتيشاف، جاو باحتين وحداخرين باش يدرسو لمنطقة دالرباط. فلوقت اللي بداو خدمتهم، بدات لمدينة الجديدا دالرباط لي تانعرفو دابا تتبنا(لبني د الديور ، د لعيمارات ، د لقوادس …)
هاد لباحثين لقاو أدوات دلحجر ف بزاف دلبلايص فوسط لمدينة، وبالخصوص ف لبلايص الأثرية بحال: دوار الدوم، لغيران ديال دار سلطان ، لهرهورة، والمناصرة وغيرها.
هاد لأدوات د لحجر لي تًلقاو تنسبو لبزاف د لحضارات لحجرية بحال:
لخلاصة ديال هاد لأبحاث كاملة هي أن لبلاصة اللي فيها الرباط تسكنات هادي آلاف السنين و دازو عليها بزاف دلحضارات قبل ماتولي الرباط هي لمدينة اللي تانعرفو دابا.
تّاريخ لقديم.
فلفترة لقديمة، لمنطقة د الرّباط كانت معروفة ب سمية سالا، سيلا ؤلا شالة، ؤ كانت منطقة د تبادل تجاري معا لفينيقيين.
التاريخ لوسطاني.
ف عام 1150 دخلو لموحدين على يد عبد لمومن للمنطقة دالرباط بضبط لقلعة دبني تارݣة لي فيها ديور أو جامع. تسمات ف اللًول ب لمهدية ومن بعد برباط الفتح. الهدف د لقصبة كان هو تحمي الجيوش لي كانت تتمشي فحملات دلجهاد للأندلس. يعقوب المنصور، لحفيد ديال عبد لمومن بغا يرد رباط لفتح عاصمة لدولة ديالو. من تما أمر باش تتحصًن لمدينة بسوار مزيانة، و كبرها، وبنا فيها بزاف د لمعالم ،بحال الجامع دحسان. مورا عام 1269، جات دولة لمرينية، أو دخلات الرباط فمرحلة دتراجع. ف 1515 كان زارها لمؤرخ لموريسكي الحسن الوزان، اللي كتب بلي ماكانتش فيها كتر من 100 دار مسكونة فديك لوقت.
مورا ماخرج لمرسوم دفيليبي التالت ف 1609، لي طرد بيه لموريسكيين من لأندلس، مشاو بزاف منهم (13.000 نسمة) سكنو فالرباط و أسسو مع الناس د سلا لجمهورية د بورݣراݣ. حيت سلا كانت قدم من الرباط، وحيث لموريسكيين هوما اللي عمًرو الرباط، تسمًات الرباط بسميت سلا الجديدة، وهي السمية اللي بقات معروفة بيها تال لقرن 19.
التاريخ لمعاصر.
ف 1912، مورا ما دخل ليستيعمار لفرانساوي، ردً ليوطي الرباط هي لعاصمة دلمغريب بلاصة فاس، اللي كانت دايرا بيها لقبائل لأمازيغية اللي تاتحارب فرانسا. من مورا ليستيقلال ف 1956، بقات الرباط هي لعاصمة دلبلاد. ف 2012، تسجلو بزاف د لبلايص ف لمدينة دالرباط مع مواقع ترات لعالمي د ليونيسكو. ف 2013، جات الرباط هي التانية فالترتيب اللي دارتو سي إن إن على أحسن الوجهات السياحية د عام 2013.
جغرافيا.
أوّل إحصاء د سّكان تدار ف لمغريب مورا لسّتيقلال ف 1960، تّلقا فيه بلي كاينين 224.901 لي ساكنين فالرباط، سوا مغاربا ولا أجانب.
|
رّاجا لبيضاوي ولا غير رّاجا (ب لعربية: نادي الرجاء الرياضي) هي فرقة مغريبية د كورة مبازية ف دارلبيضا ؤ كاتلعب ف لبوطولا پرو.
تأسسات ف 1949 ف درب سلطان، لفرقة كاتلعب ب لون لخضر ملي بدات. راجا معروفة خصوصا ب نجاح د لفرع ديال كورة، ؤ شعبية داخل ؤ خارج لبلاد. لفرقة كاين لمقر ديالها ف لموركاب د لوازيس فين كاتطريني، ؤ كاتلعب لماتشات ديالها ف تيران محمد لخاميس ملي تحل ف 1955.
لفرقة هي وحدة من لفراقي لي مشجعة بزاف ف لعالام، خصوصا ف إفريقيا. رّاجا هي وحدة من تلاتة د لفراقي لي أسسو لبوطولا ؤ عمرهوم طاحو من لقسم لول ملي بدات ف 1956، معا لويداد لبيضاوي ؤ لجيش لمالاكي. لفرقة عندها بزاف ديال ديربيات، خصوصا ديربي د كازا معا لويداد ؤ لكلاسيكو معا لجيش.
تاريخ الفرقة.
مرحلة تأسيس رّاجا: 1949-1956.
واخا تاريخ ديال رّاجا قريب شوية مقارنة بفراقي خرين ديال كازا، رّاجا كفرقة جا باش يجمع تمنية ديال لفراقي هاوين كاينين فدرب السلطان، وبدات الفكرة باش يكون نادي قوي يجمع هاد الفراقي والمواهب للي فيها، هادشي ماكانش ساهل، وهادشي ماتطبق تال عام 1949، لي جا بعد ماكانو مجموعة د لجتيماعات ف قهوا ديال بويا صالح و قهوة العشفوبي و حتى فمطبعة بن أبادجي، أسسوه مجموعة د المقاومين الوطنيين والنقابيين المعارضين لمغاربة بحال كريم الحجاج والمحجوب بن الصديق مؤسس أول نقابة ف تاريخ لمغريب و محمد المعطي بوعبيد و اللي غايتناوبو على الرئاسة من ورا هادشي.
ولاكن رتابط تأسيس ديال لفرقة بظروف تاريخية سپيسيال شوية، و لعلاقة ديالو مع لأحياء الشعبية المغريبية فمدينة الدار لبيضا مني كانت الحماية الإستعمارية لفرنسية، وفالمرحلة لي بانت الحركة الوطنية د لمطالبة ب لستيقلال فبداية الخمسينيات، و رتباط سّمية ديالو بالأب الروحي د لكرة البيضاوية "محمد بن الحسن التونسي العفاني لمعروف ب (الأب جيكو)"، عطا ل رّاجا شعبية وقاعدة جماهيرية كبيرة. والتجربة ديالو في الميدان الصحافة ساهمات حتا هيا ف شعبية د رّاجا، كيتعتابر الأب جيكو أول مغريبي عندو ديبلوم رياضي ف ميدان التدريب، اللي حصل عليه ف نّݣليز، ومن اللولين د لمغاربا للي حصلوا على شهادة لبكالوريوس الحديثة، هاذ المدرب اللي غايصنع من بعد طفرة كروية ف رّاجا و لكرة لمغربية بشكل عامة. ݣاع هاذ لأمور خلات لفريق لخضر يّاخد مكانة قوية وتابتة فالقلوب والداكرة ديال مدينة الدار لبيضا واللي عرفات فديك لوقت بزاف لأحداث السياسية والرياضية وكان أهم واحد فيها هو مني جتامع ليلة 19 مارس 1949 المُأسّسين ديال رّاجا ف لقهوا ديال بويا صالح فدرب السلطان باش يأسّوا الفرقة ديال رّاجا لبيضاوي وتافقوا باش تكون الفرقة مستقلة وبعلامة المغربية ماشي فرنسية، وقدروا يوصلوا لصيغة باش يتحايلوا على الشرط اللي وضعوا المستعمر على للي بغاو يأسّوا فراقي رياضية فݣاع دول المغريب الكبير، وهو بلي يكون الرئيس ديال لفرقة فرانساوي، وهاد النقطة هي لأهم ف تأسيس لفراقي الرياضية والإشكالية ديال الاستقلال ديالها فديك لوقت على السلطة وتأتير المستعمر الفرانساوي. ولاكن وصلوا لطريقة دكية باش يتحايلو على هاد القانون، لي جتامعو ف قهوت "بويا صالح" تقدمو بملف طلب تأسيس الفرقة والرئيس هو حجي بن عبّادي الملقب ب"بن أبادجي" الجزائري و أصولو عتمانية، كان من مواليد مدينة تلمسان و عندو جنسية فرانساوية، و ترأّس الفريق ل سَت أشهر.
إحصائيات ومعلومات.
الهداف.
الهداف التاريخي لّول د رّاجا هو سعيد غاندي ولاكن عدد لأهداف لي ماركا مامعروفاش حيت ماكانش تاتحفظ فديك لوقت ديال السبعينات. لهداف التاريخي د لفرقة هو صلاح الدين باصير ب 147 بيت ماركاهم من فترة التسعينات و كلهم ف لماتشات الرسمية.
أكثر لاعب مشارك.
اللعاب ديال لميليو الدولي لمغريبي لمرحوم عبد المجيد الضلمي أكتر لاعب لعب للراجا ب 568 ماتش رسمي، للإشارة ف آخر ماتش رسمي لعبو مع الفرقة كان ف موسم (1990-1991)، الضلمي هو أكتر لاعب د رجاء و فلمغريب حمل تّوني المنتخب الوطني المغربي.
ومن بعد عام من لعتزال ديالو نهائيا، حصل على جائزة اللعب النضيف من منظمة ليونسكو لي عتارفات ب لأخلاق الرياضية لعالية ديالو، وهو أول لاعب في العالم خداها، و تسنا سنوات طويلة قبل ما يكرموه ف لبلاد ديالو.
المستشهرين و الإعلام.
من يونيو "2017"، الشركة طّاليانية ليجيا هي لي تاتستورد لمعيدات الرسمية د نّادي، و الرجاء هو لفريق لوحيد ف لمغريب لي كيقتارح تصميم التونيات ديالها.
|
الرحالة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5691 واحد، على حسب لإحصاء لعام 2014.
|
Subsets and Splits
No community queries yet
The top public SQL queries from the community will appear here once available.